Биз Ердаги бешинчи ҳаёт қучоғида яшаяпмиз\nҲаёт ҳақиқатлари 19 April 2018 16:01 457\nНавоийдан кейин 500 йил ўтиб, туркий халқлар орасидан фақат Чингиз Айтматов ижодигина адабиёт Олимпига кўтарила олди, жаҳоншумул шуҳрат қозонди. Академик Рустан Раҳмоналиев посангини қўйишда адашмаган. Қадим Туркистоннинг Тангритоғидаги Шакар овулидан тушиб келган ёзувчи бетакрор асарлари билан дунё адабиётининг энг юксак чўққиларини забт этди. Нобель мукофоти берилмаганига келсак, бу ҳам Чингиз Айтматовнинг шуҳратига соя солган эмас, аксинча, ўша донгдор совриннинг тақдим этилиш тарихидаги қусурлардан бири бўлиб қолди. Мутафаккир ёзувчининг машҳур қиссаю романларидан ташқари, қозоқ шоири Мухтор Шохонов билан гурунглари жамланган “Чўққида қолган овчининг оҳи-зори (Аср адоғида айтилган истиғфор)” китобини ўқир экансиз, икки адиб қалбида акс садо берган замоннинг зарбларини тинглагандек бўласиз. Нозик масалалар тўғрисидаги нозик фикрлардан айримларини эътиборингизга ҳавола қилмоқдамиз.\nАйни чоғда миллий ахлоқ-одоб, кўникма, стратегик идеалларга мутлақо ёт бўлган ва ҳар куни муваффақиятли равишда тарғиб қилинаётган “бозор маърифати”, “янгича турмуш тарзи”, афсуски, одамлар онгига сингдириляпти. Шундай кунларга ҳам етиб келдик. Яна бундан беш баттар бўлади. Бу ҳам аччиқ ҳақиқат. Масалан, мутахассислар ўтказган тажрибаларда исботландики, ҳатто қўғирчоқ қурол-яроқни ўйнаб вояга етган болакайнинг руҳий олами жанжалкашлик, жиззакилик, тажовузкорлик жиҳатлари билан яққол ажралиб турар экан. Ўзимиз билиб-билмасдан болаларимизни ёшлик чоғидан зўравонликка иштиёқ руҳида тарбиялаяпмиз... Устига қандай қайла суртиб тортиқ қилинишидан қатъи назар, тарбия қотиллик асосида қурилган бўлса, охир оқибат ўзини ўзи ўлдирадиган камикадзега ёки Жеймс Бондга эга бўламиз.\nНадоматлар бўлғайким, чексиз ҳокимият одамларни кўпинча ўз қадр-қимматини билмайдиган, инсоний ғурурини ҳис этмайдиган ҳолатга келтириб қўяди. Президент ҳокимияти – инсон бошига қўниши мумкин бўлган бахт қуши, тақдирнинг буюк иноятидир. Баъзилар бу сиёсий шоҳсупага ўз иқтидори, ақл-идроки, ўзига хослиги ва бошқа фазилатлари туфайли кўтарилади. Бошқаларга эса бошқарув жилови тасодифан насиб этади. Тарихий ўтиш даврида кўпинча шундай бўлади. Бошқарув жилови гоҳида халқ оёғига урилган кишан бўлиб қолиши ҳам мумкин...\nАйрим президентлар “мен” олмошини тез-тез ишлатиб турадилар. Бундан эҳтиёт бўлмоқ даркор. Чунки бугунги “мен” эртага бориб “Давлат бу – мен!” деган машҳур иборага айланиб кетиши ҳеч гап эмас. Иккинчидан, чексиз ҳокимиятга эга бўлган ҳукмдорлар баъзан хатога йўл қўйиши мумкин. Бироқ улар ўз хатоларини танқид қилишга ҳам, муҳокама этилишига ҳам асло изн бермайдилар. Хатоларини халқдан яширадилар. Демократик тараққиёт йўлини танлаган мамлакатларда президентнинг ҳар бир ҳаракати, ҳар бир қарор қатъиян назорат остида бўлади. Бунга жуда кўп мисоллар бор. Учинчи хавф шундан иборатки, парламентнинг ҳақ-ҳуқуқларини, имкониятларини президент чеклаб қўйишга, уни ўз иродасига бўйсундиришга интилади. Масалан, давлат бошлиғининг шахсий самолёти унинг айби билан икки соат мобайнида бекор тургани учун парламент қарорига кўра президентга жарима солинади. Ғарб мамлакатларининг бирида шундай воқеа бўлди. Тўртинчидан, ҳаддан ташқари ҳамд-санолар, сиғинишлар, хушомадлар асло рағбатлантирилмаслиги керак. Ширин сўзлар тўлқинлантирмайдиган, мақтовга бефарқ раҳбарлар жуда оз. Шубҳасиз, ундай шахслар бор. Вақт борида эс-ҳушни йиғиштириб олиш лозим. Васвасага учмасдан, одам ўзини идора қила билиши даркор. Бу нарса мамлакат раҳбари учун ҳам, халқ учун ҳам зарур.\nНазаримда, ҳар бир зиёли одам бир пайтлар Циолковский айтган сўзларни асло эсидан чиқармаслиги керак: “Инсон табиат устидан зўравонлик қилди, энди табиат бизнинг устимиздан зўравонлик қилишини кутмоқдан бошқа иложимиз йўқ”.\nОлимларнинг тахмин қилишларича, Ер сайёрасида биздан олдин ҳам тўрт марта такроран ҳаёт кечган экан... Дастлаб, мисли кўрилмаган зилзила оқибатида йўқ бўлиб кетади. Сўнг, қонли уруш натижасида ҳаёт тугайди. Кейин, даҳшатли кучга эга қурол туфайли ҳаёт тамом бўлади. Ниҳоят, дунёни сув босгач, ҳаёт тўхтайди. Жамики кулфатларнинг асл сабабчиси – инсон маънавияти қашшоқлашади, очкўзлик, худосизлик охир оқибат тирикликни адойи тамом қилади. Инсон табиатга қарши бош кўтаради! Ҳамма бало мана шунда! Биз Ердаги бешинчи ҳаёт қучоғида яшаяпмиз. Ҳозир асосий муаммо шундан иборатки, хўш, биз Ер сайёрасини муқаррар ҳалокатдан асрай оламизми-йўқми?\nКаромат қилишларича, агар келажакда инсонлар табиатга муносабатини тубдан ўзгартирмаса, одамларнинг бир-бирига муносабатлари ҳам тубдан ўзгармаса, шак-шубҳасиз, инсоният мисли кўрилмаган вулқон олови ичра куйиб кетади. Унда ҳар ким фақат худодан меҳр-шафқат сўрайди...\nАйтадиларки, тараққиёт – табиатнинг душмани. Бу хато фикр. Асосий айбдор – инсоннинг ўзи. Ўз қўли билан яратган тараққиёт ноз-неъматларидан оқилона фойдаланишни билмаган инсон айбдор. Бошқа гапларни бир четга қўя турайлик, қани, айтгин, қайси биримиз баҳорда бир туп кўчат экишга яраймиз? Афсуски, кўпчилик кўчат экмайди. Назаримда, бизнинг меҳрсизлигимизни кўрсатадиган бундан ортиқ мисол бўлмаса керак.\nБиз негадир муайян бир даҳонинг қаерда туғилганига қараб туриб, унинг қайси миллатга мансуб эканини аниқлашга киришамиз. Ҳар бир тадқиқотчи уни ўз томонига тортқилайди. Шундай қилиб, Аҳмад Яссавий қозоқ бўлиб чиқади, Маҳмуд Кошғарий – уйғур, Юсуф Болосоғуний – қирғиз, Муҳаммад ал-Хоразмий – ўзбек ва ҳоказо. Гўё уларнинг ҳар биттасида бу ҳақда гувоҳнома бордай! Олимлар ўртасидаги шафқатсиз баҳс-мунозаралар гоҳ кучайиб кетади, гоҳ сўниб қолади. Агар бизнинг ота-боболаримизнинг шажараси саклар давридан бошланган бўлса, агар барча халқлар ўшангача турклар деб аталган бўлса, демак, бизнинг буюк боболаримизнинг ижодий мерослари ҳам Ўрта Осиё ва Қозоғистон халқлари учун умумий бўлиши керак. Агар бизнинг боболаримиз Туркистон деб аталмиш умумий уйда яшаган бўлсалар, битта тилда сўйлашиб, битта тилда ёзган бўлсалар, хўш, нима учун биз йўқ жойдан муаммо чиқариб, бошимизни оғритишимиз керак экан?! Бундай асоссиз баҳс-мунозараларнинг кимга кераги бор?! Нима учун бой ва мураккаб меросимизни биргаликда синчиклаб ўрганиш тўғрисида ҳеч ким гапирмайди?! Нима учун меросимизни ҳар томонга тортқилашимиз керак?! Бунинг ўрнига ўша илмий асарларнинг аслиятини бир жойга тўплаб, туркий халқларнинг умумий мероси, тарихимизнинг ажралмас қисми сифатида эълон қилганимиз минг марта афзал эмасми?! Ёки бу ҳол империя давридан қолган “бўлиб ташлаб, ҳукмронлик қилавер!” деган ғоянинг узвий давоми бўляптими?! ...ўрта асрлардан сўнг бизнинг халқларимиз ажралиб кетган бўлса, ҳар бири ўз ҳолича давлат қурган бўлса, лекин унгача урф-одатлар, анъаналар, тил ва дин бир бўлган бўлса, демак, худди битта газмолнинг парчалари каби улуғ боболаримизнинг мероси ҳам, номлари ҳам барчамизга баробар бўлиши лозим.\nШўро ҳокимияти ҳукм сурган кейинги 15-20 йил давомида мактаблардан олий ўқув юртларида аёл ўқитувчиларнинг миқдори кескин кўпайиб кетди. Ҳозирги ёшлар болалар боғчаларида, мактабларда, олий ўқув юртларида асосан хотинлар қўлида тарбия олишяпти. Эркак таъсирини сезмаган болалар, ўсмирлар беихтиёр аёл мураббийларнинг айрим сифатларига тақлид қила бошлайдилар. Ўз лафзидан қайтгандан кўра ўлимни афзал деб биладиган ор-номусли эркаклар ўрнига тинимсиз маҳмадоналик қиладиган, фақат ўзининг ҳузур-ҳаловатини ўйлайдиган беномус эркаклар бемаза қовуннинг уруғидай кўпайиб кетди. Бу масала жамиятимиз учун жиддий муаммога айланди. Оқибат шундай бўлдики, ўзимиз истамаган ҳолда эркак билан аёлнинг асил вазифаси тўғрисида чўлтоқ тасаввурга эга бўлган авлодни вояга етказиб қўйдик. Эркаклар нима учун ўқитувчи бўлишдан ор қиладилар? Бу саволнинг жавоби кундай равшан: биринчидан, бу касб эгалари эътибордан қолган; иккинчидан, маоши кам. Мисол учун, айтайлик, Олмония билан Францияда (ўйлайманки, Ғарбдаги бошқа тараққий этган мамлакатларда ҳам шундай) энг обру-эътиборли касб эгалари деб ўқитувчилар, дўхтирлар, полициячилар ҳисобланади. Масалан, Англияда болалар боғчасига тарбиячи ёки мактабга ўқитувчи бўлиб ишга кириш учун жуда катта кўрик-танловда ғолиб чиқиш керак. Ниҳоятда адолатли йўл шу: бошқа иш қўлидан келмагани учун таълим-тарбия соҳасига тасодифан кириб қолган беғам кимсалар болаларнинг тарбияси билан шуғулланишини ота-оналар мутлақо истамайдилар. Нафсиламбирини айтганда, бир пайтлари Шарқда ҳам домла-муаллимлар бениҳоя ҳурматли зотлар каби эъзозланарди. Ҳозир-чи?!


“Динамо” – “Локомотив”: Мезбонлар кетма-кет бешта мағлубиятни йўққа чиқара олишадими? / CHAMPIONAT.asia\n18:55"Барселона" директори: "Реал" билан етти очколик фарқ етарли эмас" 0 18:41"Реал" яна бир футболчиси билан узоқ йиллик шартнома имзолади 4 18:32Ашхобод. Ўзбекистонлик спортчиларнинг иштирокларидан онлайнни битта саҳифа орқали кузатиб боринг 7 18:16"Тосно" ютқазди, Галиулин майдонга тушмади (+ФОТО) 5 17:58Омар Момани ўзбекистонлик карикатурачини мақтади (+ФОТО) 14 17:45Каталония клуби йирик ғалабага эришди (+ФОТО) 3 17:33"Милан" чемпионатдаги иккинчи мағлубиятини қабул қилиб олди (+ФОТО) 19 17:27"Ростов" - "Локомотив". Таркиблар эълон қилинди 12 17:13Юрагига "Mes que un club" ёзуви туширилган стадион бугун 60 ёшга тўлди 18 16:44Омар Моманидан янги карикатура: Шварценеггер: "Месси ҳақиқий Терминатор" 19 16:19Чемпионлар лигаси. 2-тур. Сешанба кунги ўйинларда қайси ҳакамлар ишлашади? 20 16:10FIFA18: Тўп билан ва тўпсиз югуришда ким тезроқ? Месси-Роналду-Неймар (видео) 10 16:07АПЛда бу мавсум энг кўп "қуруқ ўйин" ўтказган дарвозабон кимлигини биласизми? 12 15:45Давид Сильва голли паслар қироли ФОТО 15 15:23Бензема "Реал" совға қилган машинада аварияга учради (фото) 13\n06 июн 17:51\n“Динамо” – “Локомотив”: Мезбонлар кетма-кет бешта мағлубиятни йўққа чиқара олишадими?\nОлий лиганинг 11-туридан ўрин олган баҳсни “Динамо” ўз майдонида чемпионат пешқадами “Локомотив”га қарши ўтказади.\nШу пайтгача 9 очко жамғарган “Динамо” 12-ўринда, 24 очко йиққан “Локо” эса биринчи ўринда бормоқда.\nЧемпионатни ҳар ҳолда ёмон бошламаган “Динамо” нима учуyдир охирги пайтларда мағлубиятлар ўчоғидан чиқолмай қолди. Не ажабки, жамоа кетма-кет бешта учрашувда мағлуб бўлди: ўз майдонида “Пахтакор” ва “Машъал”дан, сафарда “Қизилқум”, “Олмалиқ” ва “Нефтчи”дан енгилди. Албатта, бу мағлубиятлар оқибатида Равшан Ҳайдаровнинг боши анча қотгани турган гап. Эҳтимол жамоада руҳий тушкунлик юзага келган бўлишиям мумкин.\nУмуман олганда, “Динамо” уй учрашувларида бир марта зафар қучди: иккинчи турда “Металлург” устидан. “Локомотив” эса ҳозирча чемпионатдаги мағлубиятсиз юришини давом эттирмоқда. Жамоа сафарда “Пахтакор” билан дуранг ўйнаганидан бери кетма-кет уч учрашувда ғалаба қозонди. Вадим Абрамов шогирдлари ҳозирги вақтда ўз ўйинларини топиб олишган деса бўлади. “Локомотив” сафарда фақат “Бунёдкор” ва “Пахтакор” билан дуранг ўйнади, қолган рақибларини эса мағлубиятга учратди.\nБундан кўриниб турибдики, бугун “Динамо”га осон бўлмайди. Албатта, “Динамо” кетма-кет олтинчи мағлубиятни қабул қилиб олмаслик учун ҳаракат қилиши турган гап. “Локомотив” эса “Бунёдкор”нинг кечаги дурангидан сўнг амалдаги чемпион билан орадаги фарқни узайтиришга ҳаракат қилади.


Туризм келтираётган даромад автомобиль саноатини ҳам ортда қолдирмоқда (2019 йил, 29 сон) | insonvaqonun.uz\nБош саҳифа/Олам ва одам/Туризм келтираётган даромад автомобиль саноатини ҳам ортда қолдирмоқда (2019 йил, 29 сон)\nБУНДАН атиги 100 йил олдинги, яъни XX асрнинг йигирманчи йилларидаги сайёҳликни, бугунги кундаги замонавий ТУРИЗМ билан таққослаш мумкин бўлса, тасаввур қилиб бўлмайдиган даражадаги тафовут вужудга келади. Халқаро иқтисодий таҳлилчи экспертларнинг хулосаларига қараганда, айни пайтдаги дунё миқёсидаги интерграциянинг жадаллик билан кенгайиб бориши эвазига XXI асрнинг дастлабки йилларига келиб, жаҳон иқтисодиётида сайёҳлик, яъни туризм ҳар қандай мамлакатнинг иқтисодий тараққиётига сезиларли таъсир кўрсатувчи етакчи тармоқлардан бирига айланган. Статистик маълумотларга кўра, туризм келтираётган даромад товар ва хизматлар экспорти бўйича кимё саноати, электроника техник воситаларини ишлаб чиқариш, озиқ-овқат ва ҳатто автомобиль саноатини ҳам ортда қолдирмоқда. Жаҳон сайёҳлик ташкилотининг маълум қилишича, дунё ялпи ички маҳсулоти ҳажмининг ўндан бир қисми, халқаро инвестицияларнинг 11 фоиздан ортиғи туризм ҳиссасига тўғри келади. Айни пайтда бутун дунё бўйича сайёҳлар оқими ҳар йили 5 фоиздан кўпроқ миқдорда ўсиб бормоқда.\nАйниқса, экотуризм кейинги йилларда сезиларли даражада ривожланди. Бирлашган Миллатлар Ташкилотининг расмий маълумотларига кўра сўнгги икки ўн йилликда ривожланаётган мамлакатларда туристлар сони асосан табиий ёки экотуризм ҳисобига амалга ошмоқда. Масалан, Кения 1,4 миллион, Эквадор 1,2 миллион, Коста-Рика 1,2 миллион, Непал 1,6 миллион АҚШ доллари миқдорида соф даромад олмоқда. Қайд этиш лозимки, ушбу мамлакатларнинг экотуризмдан олган даромади давлат ялпи ички маҳсулотининг 70-80 фоизига тенг. Канадада табиий туризмининг умумий ҳажми ички туризмдан тушган даромаднинг 25 фоизини ташкил этар экан.\nЎрни келганда алоҳида таъкидлаш жоизки, экотуризмни ривожлантиришга жуда катта имконият берадиган бой атроф-муҳит, фақат Ўзбекистонгагина хос бўлган гўзал табиатга эга мамлакатимизда ҳам сўнгги йилларда мазкур тармоқ салоҳиятини юксалтириш бўйича кўплаб амалий ишлар қилинди.\nЭътиборингизга тақдим этилаётган бугунги давра суҳбатида туризм ва экотуризм, унинг айни пайтдаги ҳолати, ривожлантириш тенденциялари ҳақида парламент аъзоларининг фикр-мулоҳазалари билан яқиндан танишасиз.\nЯратган туҳфа этган табиат боғлари\n— Ўзбекистонда экотуризмни ривожлантириш ва у орқали янги иш ўринларини яратиш, табиатнинг ноёб ёдгорликларини муҳофаза қилиш ва қайта тиклаш бугунги куннинг долзарб масалалари қаторига киради. Нима учун, деган табиий савол туғилади. Гап шундаки, Ўзбекистонда экотуризмни ривожлантириш учун жуда катта табиий омиллар бор. Тасаввур қилинг, мамлакатимизда 8000 дан ортиқ табиий ёдгорликлари 38 миллион гектардан ортиқ овчилик — балиқчилик ерлари, Ўзбекистон Республикаси Қизил китобига кирган ўтхўр ҳайвонларнинг 24 тури, қушларнинг 48 тури, судралиб юрувчиларнинг 10 тури, балиқларнинг 18 тури, 78 турдаги умуртқасизлар, ўсимликларнинг 270 тури учрайди.\nЎзбекистонда умуртқалиларнинг 700 дан ортиқ тури, умуртқасиз ҳайвонлар билан қўшиб ҳисоблаганда 15000 дан ортиқ тури мавжуд.\nЮксак ўсимликларнинг 4000 дан ортиқ тури, шундан 9 фоизи эндемиклар, жами мохлар, лишайниклар, қўзиқоринлар ва бошқа бир ҳужайралилар билан эса 11 000 тури мавжуд.\nРеспубликамизда муҳофаза этиладиган табиий ҳудудлар майдони 2164 км2ни ташкил этган 8 та давлат қўриқхонаси, 6061 км2 майдондаги 2 та миллий боғ, ноёб турларга кирувчи ҳайвонларни кўпайтириш Республика жайрон экомаркази, 12186 км2 майдонда 12 та давлат буюртма қўриқхонаси, 4 та табиат ёдгорлиги, 1 та биосфера резервати ва кўплаб бошқа муҳофаза этиладиган ҳудудлар мавжуд. Буларнинг ҳаммаси 20 520 кв.км, ёки Ўзбекистоннинг 5,2 фоиз ҳудудини ташкил этади. Мамлакатимиздаги бири-биридан фарқланадиган иқлим, ландшафтлар, ўсимлик ва ҳайвонот олами турлича бўлган ҳудудларнинг мавжудлиги экотуризмнинг муҳим ресурсларга бойлигидан далолат беради.\nБундан ташқари, давлат қўриқхоналари муҳофаза этиладиган табиий ҳудудларнинг энг қаттиқ режим тури бўлиб, экотизимлар ва уларнинг таркибий қисмлари — ўсимликлар, ҳайвонлар, жонсиз табиатни ҳимоя қилиш ҳамда сақлаб қолиш учун барпо этилган, доимий равишда фаолият юритадиган, муҳофаза этиладиган зоналардир. Хўжалик фаолияти тақиқланади, экотуризм учун фақат уларнинг қўриқланадиган зоналарига йўл қўйилади. Республикамизда қуйидаги қўриқхоналар мавжуд: Чотқол, Ҳисор, Зомин, Зарафшон, Қизилқум, Нурота, Сурхон ва Китоб Чотқол ва Китоб қўриқхоналарида табиат музейлари мавжуд.\nЯратган мамлакатимизга бир қанча табиат боғларини туҳфа этган. Ушбу тур муҳофаза этиладиган ҳудудлар тизими Зомин ва Угам-Чотқол табиат боғларининг ташкил этилиши билан жорий этилди.\nТабиат боғларининг асосий мақсади — табиатдан бир қадар оқилона ва қатъий назорат қилинадиган ҳолда фойдаланиш (туризм, ўрмон маҳсулотларини тайёрлаш, қишлоқ хўжалиги) билан бир вақтда биохилма-хилликнинг муҳофаза қилинишини таъминлашдан иборат.\nНоёб ҳайвонлар турларини кўпайтириш бўйича республика маркази ҳақида алоҳида тўхталиб ўтиш мақсадга мувофиқ. Бугунги кунда Ноёб ҳайвонлар турларини кўпайтириш бўйича республика марказида ноёб ҳайвонлар турларини, жумладан, жайрон, қулон, Пржевальский оти, Бухоро тоғ қўчқори, бурама шохли эчки (морхур), Бухоро буғусини (хонгулни), Халқаро табиатни муҳофаза қилиш иттифоқининг Қизил рўйхатига ва Ўзбекистон Республикасининг Қизил китобига киритилган турларни сунъий тарзда кўпайтириш мақсадида Бухоро вилоятида 5145 гектар майдонда ташкил этилган “Жайрон” экомаркази расман фаолият юритмоқда.\nСайёҳлар нимани кўришни хоҳлайди?\n— Бугун дунёда экотуризмга бўлган қизиқиш йилдан-йилга ортиб бормоқда.\nХўш, экологик туризм ўзининг нимаси билан ажралиб туради? Авваламбор, экотуризм табиатни муҳофаза қилишга янгича ёндашувдир. Айнан шу сабабдан ҳам у атроф-муҳитни муҳофаза қилиш ва табиий ресурслардан оқилона фойдаланишнинг янги амалдаги кўринишларидан бири. Шуни ҳам айтиш керакки, туризмнинг мазкур йўналиши сайёҳларни ва сайёҳлик ташкилотларини табиатга салбий таъсир қилмасликка, уни муҳофаза қилишга даъват этади.\nМаълумотлар таҳлили шуни кўрсатадики, Ўзбекистонга келаётган ёши 50 дан ошган сайёҳларнинг 41 фоизи мамлакатимизнинг энг хушманзара ҳамда табиий ландшафтлар яхши сақланиб қолган ноёб жойларини, 25-30 ёшлар атрофидаги сайёҳларнинг 26 фоизи эса экологик муаммолар мавжуд ҳудудларни кўриш истагида эканликларини билдиришган.\nЭкотуризм турларининг бутун хилма-хиллигини шартли равишда иккита асосий туркумга ажратиш мумкин. Муҳофаза этиладиган табиий ҳудудлар (акваторий) доирасидаги ва “ёввойи”, бузилмаган ёки кам ўзгартирилган табиат шароитларидаги экотуризм.\n“Муҳофаза этиладиган табиий ҳудудлар тўғрисида”ги Ўзбекистон Республикаси Қонунига мувофиқ, ушбу ҳудудлар асосий тоифаларига кўра, давлат қўриқхоналари, мажмуа (ландшафт) буюртма қўриқхоналари, табиат боғлари (миллий боғлар, маҳаллий табиат боғлари), давлат табиат ёдгорликлари, айрим табиий объектлар ва мажмуаларни сақлаб қолиш, такрор кўпайтириш ва тиклаш учун мўлжалланган ҳудудлар (буюртма қўриқхоналар, табиий питомниклар, балиқ хўжалиги зоналари), муҳофаза этиладиган ландшафтлар (курорт зоналари, рекреация зоналари, сувни муҳофаза қилиш зоналари, соҳил бўйи минтақалари, сув объектларининг санитария муҳофазаси зоналари, ерусти ва ерости сувларининг ҳосил бўлиш зоналари ва айрим табиий ресурсларни бошқариш учун мўлжалланган ҳудудлар (ўрмон хўжаликлари, овчилик хўжаликлари)га бўлинади.\nБиргина бизда мавжуд бўлган Бадай-тўқай биосфера резерватининг ҳудуди умумий майдони 68717,8 гектарга тенг ва у жуда муҳим муҳофаза этиладиган табиат зонаси ҳисобланади. Қўриқланадиган ушбу табиат зонасида ажойиб ёввойи ҳайвонот олами инсонларни ўзига тортади. Хусусан, унда ноёб буғулар — гул-буғу (хонгул), хива тустовуқлари, бўрсиқлар, ёввойи чўчқалар яшайди, сузувчи ва сув яқинида яшайдиган қушлар кўп.\nБуларнинг ҳаммаси мамлакатимизда экотуризмни ривожлантириш учун жуда катта табиий асос бўлиб хизмат қилади.\nДаромаднинг тақсимланиши қонунда белгилаб қўйилиши керак\n— Тўғри, экотуризмни ривожлантириш бўйича мамлакатимизда жуда катта имкониятлар бор. Аммо бугунги кунда соҳани ривожлантириш учун талайгина ҳуқуқий-норматив ҳужжатлар қабул қилинишига қарамасдан ҳудудларда бир қанча муаммолар мавжуд. Буни жойларда бевосита ушбу соҳа билан шуғулланувчилар томонидан билдирилаётган эътирозлардан ҳам англаш мумкин.\nМисол учун, ҳали-ҳануз ер-жой олиш учун бир қанча идораларга мурожаат қилиниши, ерни олгандан сўнг эса уни расмийлаштириш билан боғлиқ муаммолар туфайли тадбиркорлар ойлаб ва ҳаттоки йиллаб сарсон бўлишмоқда, электр энергия ва табиий газ таъминотига уланиш, банк кредитлари, яъни кредитлар фақат уч йилга берилиши узоқ муддатли кредитлар берилмаётганлиги (балки қонун асосида сайёҳлик мажмуасини яратаётган тадбиркорларга енгилликлар ва имтиёзлар бериш керакдир), сайёҳлик объектларига олиб борувчи йўлларнинг таъмирталаблиги ёки умуман яроқсизлиги бу соҳани ривожлантиришга катта тўсиқ бўлмоқда. Яна бир муҳим масала: Ички туризмни ривожлантирмай туриб етарлича хорижий сайёҳларни диққатга сазовор жойларга олиб келиб бўлмайди. Бунинг учун шарт-шароитларни яратиш зарур. Жумладан, ҳар бир ҳудуд марказларида ишловчи овқатланиш шохобчаларига замонавий ва миллий тус бериб, уларни 24 соат ишлашини йўлга қўйиш бўйича қонунчиликка ўзгартиришлар киритиш зарур. Корея, Гонконг ёки бошқа Европа давлатларига ташриф буюрсангиз, кечқурунги соатларда ҳам кўчалар ёп-ёруғ, сайёҳларнинг хавфсизлиги таъминланган, эрталабгача овқатланиш шохобчаларига бориш мумкин.\nЮқоридагилардан келиб чиқиб, экотуризмни ривожлантириш учун қуйидаги чораларни кўриш лозим, деб ҳисоблаймиз.\nБиринчидан, туристик маршрутларни батафсил ва малакали таърифлаб берувчи мутахассисларни тайёрлаш керак (очиғини айтадиган бўлсак, туризм соҳаси бўйича таълим муассасаларини тугатган аксарият ёшлар хорижий тилларни яхши билишмайди);\nиккинчидан, сайёҳ қаерга боришини, нималарни кўришини ва ўзининг жисмоний салоҳиятини баҳолаши учун таърифланган маршрутларни расмий рўйхатга олиш лозим;\nучинчидан, Ўзбекистон Республикаси Туризмни ривожлантириш давлат қўмитасида барча маршрутлар тўғрисида тўлиқ маълумотлар базаси шакллантирилиши керак;\nтўртинчидан, гидлар (кузатувчилар) тайёрланган бўлиши керак;\nбешинчидан, табиий шароитда инфраструктура тайёрланган бўлиши лозим, унча катта бўлмаган коттеджлар (имкони борича миллий услубда, табиий муҳитга яхши сингиб кетадиган), маршрутларда дам олиш ва овқатланиш масканлари, ҳайвонларни кузатиш учун махсус жойлар ташкил этилиши лозим. Камёб ва йўқолиб кетиш хавфи остидаги ўсимлик турлари мавжуд ҳудудлар, албатта, белгиланган ва ўралган бўлиши лозим;\nолтинчидан, маршрутлар таърифланган стендлар, буклетлар, видеороликлар, сувенир буюмлар бўлиши лозим;\nеттинчидан, маҳаллий аҳоли саёҳатни ташкил этишда иштирок этиши учун маршрут тўғрисида маълумотларга эга бўлиши ва тайёрланган бўлиши лозим (хизмат кўрсатиш, овқатлантириш, сувенирлар тайёрлаш ва бошқалар).\nЭнг муҳими, экологик туризмдан олинадиган даромаднинг қанча қисми маҳаллий бюджетга ва қанча қисми табиатни муҳофаза қилиш ташкилотларига ёки туристик маршрут амалга оширилган ҳудуддаги ташкилотга йўналтирилиши қонунда белгилаб қўйилиши лозим. Шундагина “экологик туризм” ўзининг аниқ мақсадига эришади.\nБетакрор Ўзбекистоннинг экотуризм тармоғи салоҳияти нақадар юксак эканлигига шубҳа йўқ. Лекин юқорида санаб ўтилган баъзи бир муаммоларнинг ечими бўйича ҳам амалий ишлар қилинса, Ўзбекистоннинг фақат ўзигагина хос бўлган хушманзара табиати ва файзли гўшалари сайёҳларни бундан ҳам кўпроқ ром этади.


Қорақалпоғистонда бирданига учта ҳоким ўзгарди - Darakchi\nСИЁСАТ 07.11.2020, 18:39\nТеглар: ҳоким, Қорақалпоғистон\nНукус шаҳрига Панаев Утемурат вақтинчалик ҳоким вазифасини бажарувчи этиб тайинланди.Бу ҳақда ЎзА хабар берди.\nУ.Панаев шу вақтга қадар «Титан цемент» МЧЖ Ўзбекистон – Хитой қўшма корхонаси бош директори, Нукус шаҳри «Титан ДСЗ» МЧЖ раиси лавозимларида ишлаб келган.\nҚораўзак туманига Утамбетов Узақберген ҳоким этиб тайинланди.\nУ.Утамбетов аввал Қорақалпоғистон Республикаси ўрмон хўжалиги давлат қўмитаси раиси лавозимида фаолият юритиб келган.\nЧимбой туманига эса Тажетдинов Айбек ҳоким этиб тайинланди.\nУ бунгача Қорақалпоғистон Республикаси Вазирлар Кенгаши Раисининг биринчи ўринбосари лавозимида ишлаб келган.\nЎзбекистон парламент делегацияси Бокуга ташриф буюрди\nЎзЛиДеП фракцияси Конституцияга ўзгартириш ва қўшимчалар киритиш жараёнини бошлаш таклифи билан чиқди\nҚорақалпоғистонда бир гуруҳ йигитлар 20 ёшли қизни олиб қочди (видео)\nИжтимоий тармоқларда Қорақалпоғистонда 4 февраль куни бир гуруҳ йигитлар 20 ёшли қизни куч ишлатиб, олиб қочгани айтилган видео тарқалди.Қорақалпоғистон Республикаси ИИВ Ахборот хизматининг хабар беришича,...\nМФЙ биносидан бизнес бошлаган қорақалпоқ тадбиркори “Йил аёли”га лойиқ топилди\nБир қадар маҳзун, контрастларга бой, аммо тошни ёриб чиққан майсадек умидбахш “Тенгиз” фильмини кўпчилик томоша қилган. Тенгиз образи прототопи Манзура Эрниязова эса Қорақалпоғистоннинг Мўйноқ шаҳрида...


Бош прокурор Ниғматилла Йўлдошев раҳбарлигида ўтказилган селектор йиғилишида секторлар фаолиятидаги камчилик ва нуқсонлар танқидий таҳлил қилинди, уларни зудлик билан бартараф этишга қаратилган вазифалар белгилаб олинди. Бу ҳақда маҳкама матбуот хизмати хабар бермоқда.\nҚайд этилишича, прокурорлар секторларида рўйхатга олинган ва «Темир дафтар»га киритилган 151 мингга яқин эҳтиёжманд оиланинг 163 минг нафардан ортиқ аъзосининг бандлиги таъминланган.\nБу оилаларга пул кўринишида берилган моддий ёрдамлар эса, қарийб 9 млрд. сўмга етди.\nНатижада 142 минг 690 та ёки 94,6 фоиз эҳтиёжманд оила тегишли рўйхатлардан чиқарилди.\nБундан ташқари «Аёллар дафтари»га киритилган 131 минг 500 нафар хотин-қизларга, «Ёшлар дафтари»га киритилган 140 минг нафар ёшларга аниқ ва манзилли ёрдам кўрсатилди.\nЎз навбатида, давлат раҳбари томонидан секторлар олдига қўйилган янги ва муҳим вазифалар, жумладан ҳар бир маҳалланинг, ҳар бир оиланинг тадбиркорлик салоҳиятини рўёбга чиқариш, эҳтиёжмандлар, хотин-қизлар ва ёшларни тадбиркорлик ҳамда кичик бизнесга фаол жалб этиш, шу тариқа камбағалликни кескин қисқартириш, ишсизликка барҳам бериш каби устувор йўналишлар секторлар раҳбарлари, тегишли штаблар аъзоларидан алоҳида масъулият талаб этади.\nБарча секторларда ҳам бу борадаги ишларни бугунги кун талаблари даражасида деб бўлмайди.\nХусусан, эҳтиёжманд оилалар аъзолари бандлигини таъминлаш бўйича барча секторлар масъуллари жавобгарликни бирдай тўлиқ ҳис қилмаяпти, уларнинг баъзиларида бу борада қатъият ва ташаббускорлик етишмаяпти.\nМаълумки, эҳтиёжмандларнинг аҳволини яхшилашнинг муҳим омилларидан бири уларга ғалладан бўшаган ер майдонларини такрорий экин учун ажратишдир.\nБу борадаги кўрсаткичлар ҳам айрим секторларда пастлигича қолмоқда.\nШунингдек, тегишли дафтарларга киритилган оилалар ва шахсларни ҳар томонлама қўллаб-қувватлаш орқали уларни эҳтиёжмандлар рўйхатидан чиқаришнинг бирламчи мезонларига тўлиқ амал қилинмаяпти.\nҲар бир эҳтиёжманднинг ҳақиқий аҳволи ҳамда уни камбағалликдан чиқаришнинг истиқболлари етарли даражада ўрганилмаяпти.\nАйниқса, бу борада секторлар раҳбарлари томонидан тегишли штаблар аъзолари ҳамда бошқа масъулларга нисбатан талабчанликнинг сусайтирилгани самарадорликка салбий таъсир кўрсатмоқда.\nЙиғилишда секторлар раҳбарлари олдига бу каби хато ва нуқсонларни тезкор равишда бартараф этишга қаратилган аниқ вазифалар қўйилди.\nШунингдек, секторлар раҳбарлари ҳудудларда карантин қоидаларига қатъий риоя этилишини таъминлашга, инфекциянинг аҳоли орасида кенг тарқалишига йўл қўймасликка ҳам масъул эканлиги алоҳида қайд этилди.\nЖамият 24/11, 18:59\nЖамият 22/11, 19:04\nЖамият 22/11, 16:38\nПрезидент ҳузурида йиғилиш бўлиб ўтади


Исмлар сонини ҳисоблашга кетган вақт: 0.010676 сек.\nБобур (Bobur) » ўзбекча » ўғил бола\nмаъноси номаълум. Баъзи манбаларда: 1) йўлбарс, арслон; 2) улуғ, улкан, буюк; 3) тез гапирадиган одам маъноларида талқин қилинган.\n944 Синоним: Бобир Ўз вариантингизни киритинг.


Хом гўшт, парранда гўшти ва денгиз маҳсулотларини бошқа озиқ-овқат маҳсулотларидан ажратинг;\nОзиқ-овқат хом-ашёси учун пичоқ ва тахтача каби алоҳида ошхона анжомларидан фойдаланинг;\nОзиқ-овқат хом ашёси, тайёр таомлар билан алоқа қилмаслиги учун уларни алоҳида контейнерларда сақланг.\nХом озиқ-овқат ашёси, айниқса гўшт, парранда гўшти, денгиз маҳсулотлари ва уларнинг сели таркибида ҳавфли микроорганизмлар бўлиши ва овқат тайёрлаш ёки сақлаш давомида уларни зарарлаши ҳавфи мавжуд.\nОзиқ-овқат хом-ашёсини тайёрланган овқатлардан алоҳида сақлаш микрорганизмлар тарқалиши олдини олади.\n“Кесишиб ўтган ифлосланиш” – микрорганизмларнинг озиқ-овқат хом-ашёсидан тайёр овқатга ўтишини тавсифлашда фойдаланиладиган атама\nИфлосланишга сабабчи бўладиган омилларни аниқлаш мақсадида озиқ-овқат маҳсулотларини тозалаш ва тайёрлаш билан боҳлиқ маҳаллий одатларни муҳокама қилинг.\nотиб олиш жараёнида хом гўшт, парранда гўшти ва денгиз маҳсулотларини пакетларга солиб, бошқа озиқ-овқат маҳсулотларидан алоҳида сақланг. Кесишиб ўтган ифлосланиш олдини олиш мақсадида хом гўшт, парранда гўшти ва денгиз\nмаҳсулотларини совуткичда тайёр таомлардан пастки бўлимда сақланг.\nХом маҳсулотлар тайёр овқатларга тегмаслиги учун, уларни алоҳида усти ёпиқ идишларда сақланг. Хом озиқ-овқат маҳсулотлари учун ишлатилган идишларни ювинг. Пишган овқатлар учун тоза идишлардан фойдаланинг.\nБундай тартибда овқат қилиш жараёнининг барча босқичларида, шу жумладан, мол сўйилганда ҳам риоя қилиш лозимлигига урғу беринг. Хом гўшт учун тайёрланган маринадларни кайнатилаётган (ёки қовурилаётган) ёки пишган гўштга қўшманг.


Наманганда марҳумларни ҳам суғурталаётган экан! – Fikrat.uz\n20:42 / 05.12.2020 05.12.2020 65082 0\nШу йилнинг 17 ноябрь куни биз истиқомат қиладиган «Ибрат» маҳалласи фаоллари ўғлим Жавлонга телефон орқали «Ота-онангизнинг пенсиясини олиб кетинглар» дейишибди. Бу – яхши. Бироқ, ўғлим келгач, ноябрь ойи учун пенсиямизга «Ўзбекинвест» миллий суғурта компаниясининг 0004892 рақамли полисини қўшиб беришибди.\n– Бу нима? – деб сўрадим ўғлимдан.\n– Маҳалла раиси хонасига кирганимда у ерда раис Бекмурод Адашев билан бирга суғурта идораси вакили, пенсия берувчи шахс ва яна бир киши бор экан.\nУлардан бири ноябрь ойи учун пенсиянгизни бергандан сўнг ведомостга қўл қўйдирди. Кейин бошқа қоғозга ҳам қўл қўйдиришгач, олдиндан тайёрлаб қўйилган мана шу қоғозни қўлимга тутқазишди. Эвазига пенсия пулингиздан 15 минг сўм бердим ва «Бу нима?» – деб сўрадим, «Суғурта полиси», дейишгач, олдим-у келавердим.\nЎғлим полис қоғозига имзо чекиб олган, бироқ у кимнинг номига расмийлаштирилганига эътибор бермай олиб келаверган экан. Бунга ҳам чидаш мумкиндир, балки. Аммо ва яна аммолар бўлсинким…\nКомпания томонидан ишлаб чиқарилган мазкур полиснинг муқовасини йигит-қизнинг бежирим сурати безаб турибди. Чиндан-да дид билан сайқал берилган полис қоғозини очиб кўрарканман, рости гап шошиб қолдим. Чунки полис бундан 45 йил аввал вафот этган дадамнинг номларига расмийлаштирилган эди… Бу тушимми ё ўнгим?!.\nАжабо!? Вафот этган одам суғурталанибди!? Бу воқеадан на кулишни, на йиғлашни биласан.\nМазкур воқеадан сўнг менда савол пайдо бўлди: бу суғурта мажбурийми ёки ихтиёрий? Полисда кўрсатилган (71) 207-60-00 телефон рақамига қўнғироқ қилдим ва жавоб берган одамга ўзимни таништиргач, юқоридаги саволни бердим.\n– «Ўзбекинвест» компанияси оператори Салоҳиддинов Аброрман, – деди ва – суғурталаш ихтиёрий, – деб қўшиб қўйди.\nШундан сўнг юқоридаги масала юзасидан маҳалла раиси Бекмурод Адашев билан телефонда боғландим ва ундан вилоятдаги суғурта идорасининг (99) 010-05-05 рақамли телефонини олиб, қўнғироқ қилдим. Гўшакни кўтарган одам ўзини Олимжон деб таништирди. Ундан ҳам суғуртанинг мажбурий ёки йўқлиги ҳақида сўрадим. Жавоб яна «ихтиёрий» бўлди…\nУмуман, суғурта компания ходимлари пенсия тарқатаётган халқ банки кассирлари билан бирга юриб одамлардан сўрамай-нетмай маҳалла раиси ёрдамида суғурта полисларни расмийлаштиришини қандай тушунмоқ керак? Ахир паспорт инсонга нима учун берилган? Ҳар қандай ҳужжат расмийлаштирилганда паспорт асос қилиб олинмайдими? Кимнингдир оғзаки гапи билан тўлдирилган ҳужжатда бирор ҳарфи ўзгариб қолса ҳам у бошқа одамга айланиши мумкин-ку! Дейлик, менга берилган суғурта қоғозига асосан «Ўзбекинвест»дан ёрдам олиш зарурати пайдо бўлса улар мени тан олишадими? Аминманки, йўқ! Қирқ беш йил муқаддам вафот этган дадамни тирилтириб келиш эса минг бор имконсиз.\n«Ўзбекинвест» миллий суғурта компанияси ходимлари саводсиз эмасдир. Лекин 45 йил аввал вафот этган одамга имтиёзлар ваъда қилинган суғурта полисини нима билан изоҳлайлик?!\nНиҳоят, Ибрат маҳал-ласи раиси Бекмурод Адашев, «Ўзбекинвест» миллий суғурта компанияси вилоят бўлими бошлиғи Олимхон Абдулманиев, Мунаввархўжа Азизов, суғурта агенти Озода Абдулазизова ва яна уч киши телефон орқали қилган сўровимга биноан уйимизга келишди. Салом-аликдан сўнг суғурта полиси ҳақида сўз очилди. Ҳар икки томон ҳам ўзимизча ҳақлигимизни исбот қилишга уриндик… Маҳалла раиси ва суғурта агентининг гап-сўзларидан англадимки, улар айбдор эмас. Маълум бўлишича, ўғлим ўзи суғуртага аъзо бўламан, деб 15 минг сўм тўлаган ва 45 йил аввал (бу пайтда ҳали уйланмаган эдим) вафот этган дадамнинг фамилиясини айтиб туриб ёздирган. Суғурта полиси бизнинг уйимизга қандай келиб қолганини эса юқорида ўғлим айтди.\nАзиз газетхонлар! Сезиб турибман, бу чўпчакнамо воқеадан сиз ҳам ажабланяпсиз!\nМуҳтарам маҳалла раиси ва унинг амалий ёрдами билан суғурта полисини пенсионерларга ўтказаётган азиз жаноблар! Менинг оилали, фарзандлари бор, 35 ёшли ўғлим ўзи кўрмаган, тасаввурга эга бўлмаган ва 45 йил аввал вафот этган дадам билан менинг исми-фамилиямни фарқига бормайдиган саводсиз ҳам дейлик. Сизлар ҳақсизлар, ўғлим айбдор ҳам дейлик. Унда сиздай саводли, нуфузли идораларнинг зиёли мутасаддилари олтинга тенг, нақ 40 дақиқа вақтларингни дарвозамиз олдида ўтказишларингдан муддао нима эди?!\nИккинчидан, менинг пенсия пулимни ўғлимга бериб юборинг, деб ким айтди? Пенсиямни ўзим олганимда ҳам паспортим талаб қилиниши шарт бўлган бир пайтда кассирнинг менга тегишли пенсияни ўғлимга беришга (ишонч қоғози ёки пенсия пулимни олишга ваколат берувчи хужжати бўлмаган ҳолда) ҳаққи борми?\nУчинчидан, мени номимдан мени суғуртага аъзо қилишга нечоғли ҳақсизлар?\nМухтасар қилиб айтганда, сизларни овора қилганимдан андаккина хижолат ҳам бўлдим. Сизларга ҳам осон эмас… Аммо…\nПрезидентимиз ташаббуси билан олға сурилган «Янги Ўзбекистон – янгича дунёқараш» мавзусининг бош ғояси «Ватанни севмоқ иймондандир» экан, барчамиз ана шу табаррук ҳикматга амал қилишимиз ва виждонга итоат этмоғлигимиз зарур деб ўйлайман. Бу пурмаъно ҳикмат маъносини юқорида қаламга олинган ҳамюртларимиз яна-да теранроқ ҳис этишлари, қолаверса мана шундай кўнгилсизлик бошқа фуқаролар билан юз бермаслигининг олдини олиш мақсадида ушбуни қораладим. Бундан қандай хулоса чиқариш ҳар кимнинг виждонига ҳавола. Мен эса касбим тақозоси билан виждон амрига бўйсиндим. Зеро, Президентимиз талаби ҳам шу, аслида.\nИзоҳ қолдиринг Наманганда марҳумларни ҳам суғурталаётган экан!суғурта\n9:43 / 25.03.2020 04.09.2020 22927 0\nБугун 10 сентябрь, пайшанба.\n17:52 / 04.12.2020 04.12.2020 15497 0\n11:21 / 12.08.2020 12.08.2020 18295 0\n15:08 / 10.08.2020 03.09.2020 17027 0


Озарбайжон Арманистон томонидан ўқ отилганлиги сабабли ҳарбий хизматчи жароҳатланганлиги тўғрисида маълум қилди - zarnews.uz\nОзарбайжон Арманистон томонидан ўқ отилганлиги сабабли ҳарбий хизматчи жароҳатланганлиги тўғрисида маълум қилди\nОзарбайжон Мудофаа вазирлиги чегара ҳудудда Арманистон томонидан ўқ отилганлиги сабабли ҳарбий хизматчи жароҳатланганлиги тўғрисида маълум қилди. Бу ҳақда 15 сентябрь куни Радио Sputnik нашри маълум қилди.\n“14 сентябрь куни кечқурун Арманистон томон яна бир бор Арманистон-Озарбайжон давлат чегарасидаги Товуз вилоятининг Хажлли қишлоғи томон зиддиятли ҳаракатлар амалга оширди. Душман томонидан ўт очишни тўхтатиш тартиби қўпол равишда бузилганидан сўнг ҳарбий Алиев Ренат Элдар ўғли тан жароҳати олди. Ҳарбий хизматчига зудлик билан тиббий ёрдам кўрсатилди. Айни вақтда унинг ҳаётига ҳеч нарса хавф солмаяпти”, дейилган вазирлик ахборотида.\nВазият Озарбайжон армияси назоратида эканлиги қўшимча қилинган.\nБир муддат илгари Озарбайжон Мудофаа вазирлиги, 13 сентябрь куни тунда Арманистон қуролли кучлари томонидан Товуз тумани Алибейли қишлоғига қарата ўт очилганлиги тўғрисида хабар берган эди. Шундан сўнг Арманистон Мудофаа вазирлиги матбуот котиби Шушан Степанян Бокунинг ушбу хабарини рад этди.\nЧикагодаги отишмада 14 киши жароҳатланди\nТожикистон чегара постига ҳужум қилганлар ИШИД жангарилари бўлгани аниқланди\nНомаълум шахслар Ўзбекистон - Тожикистон чегарасида отишма содир этди


Ўзбекистон Қуролли Кучлар академиясига Хитой Миллий Мудофаа университети раҳбари бошчилигидаги делегация ташриф буюрди | huquqburch.uz\nЎзбекистоннинг бугунги кунда олиб бораётган самарали ва фаол ташқи сиёсатини дунёнинг етакчи мамлакатлари билан барча соҳаларда олиб бораётган кенг кўламли ҳамкорлик алоқалари мисолида кўришимиз мумкин.\nЎзбекистон Қуролли Кучлари академияси ҳам дунёнинг нуфузли олий таълим марказлари ва ҳарбий академиялари билан фаол ҳамкорлик қилиб келяпти. Ташриф давомида, делегация аъзолари таълим муассасаси ўқув фаолияти, унинг имкониятлари ва шарт-шароитлари билан яқиндан танишди.\nМеҳмонлар академияда ҳарбий кадрларни тайёрлаш учун яратилган имкониятларга юқори баҳо беришди. Айниқса, Хитой аудиторияси делегация аъзоларида катта тассурот қолдирди.\nШунингдек, хорижлик мутахассислар томонидан ҳарбий таълим тизимини такомиллаштириш, замонавий методика ва таълим стандартлари билан таништириш бўйича академия профессор-ўқитувчилари билан фикр алмашилди.\nШу жумладан, “Чин ўлкаси” вакилларининг Хитой Халқ Республикасининг Мудофаа ва хавсизлик бўйича олиб бораётган сиёсати, Хитой миллий армияси тўғрисидаги тақдимоти учрашув иштирокчиларида катта таассурот қолдирди.


Tesla «қуёш панелли томлар»га буюртма қабул қила бошлади\n11:21 / 11.05.2017\nИлон Маскнинг Tesla компанияси қуёш батареялари ўрнатилган томларга буюртмалар қабул қилишни бошлади. Шу муносабат билан янги маҳсулот нархларини эълон қилди. Журналистларнинг ҳисоб-китобларига кўра, ўртача уйга шундай томни ўрнатиш 50 минг долларга айланади. Solar Roof томларини ўрнатиш ишлари АҚШда шу йил ёзидан бошланади. Хорижий мамлакатларга 2018 йилдан етказиб бериш йўлга қўйилади.\nМодуллар ташқи томондан анъанавий черепица қопламали томларга ўхшаб кетади. У 4 хил намунада ишлаб чиқарилади. Бироқ илк мижозларга нақшли ёки хира шишали томлар таклиф этилади. Тоскан пластиналари ва шиферли плиталари 2018 йил бошидан тақдим этилади.\nКомпаниядагиларнинг таъкидлашича, кафолат уйнинг яроқлилиги давригача ёки муддатсиз, бу икки ҳолатдан қайси бири биринчи юз беришига боғлиқдир.\nTesla сайтида эълон қилинган баҳолар жадвалига кўра, ўртача ҳажмдаги уй учун қуёш панелларининг бир фут квадрати (0.09 метр квадратга яқин) 21,85 долларга айланади. Том нархига компания томонидан ишлаб чиқарилган 14 кВтлик Powerwall 2 батареяси нархи киритилмаган. У ёрдамчи дастурий таъминотсиз 5,5 минг доллар туради.\nBloomberg агентлиги ҳисоб-китобларига кўра, 2 минг квадрат фут майдондаги уй (185,8 кв.м) томининг 40 фоизини фаол қуёш пластиналари ва захира генератор билан жиҳозлаш солиқларни ҳисобламаганда 50 минг долларни ташкил этади. 30 йил мобайнида ишлаб чиқилган электр энергияси қиймати шу давр мобайнида электр энергияси нархи ўзгармаганда 64 минг доллар бўлади.\nЖурналистларнинг қайд этишларича, Solar Roof одатдаги томга қараганда қимматдир. Аммо, анъанавий қуёш панеллари ва захира батареялари нархидан арзондир.\nTesla Илон Маск қуёш панели


Муслима аёлнинг дастури (27): Никоҳ аҳкомлари\nBy IxlosOrg on 01/12/2022 МАҚОЛАЛАР\nНикоҳ деб эр-хотиннинг бир-биридан лаззатланишини ҳалол қилиб берувчи шаръий битимга айтилади.\nНикоҳ Қуръон, суннат ва ижмо билан машруъ бўлган. Аллоҳ таоло шундай марҳамат қилади: “Сизлар учун никоҳи ҳалол бўлган аёлларга уйланаверинглар” (Нисо, 3).\nНикоҳнинг ортида жуда кўп манфаатлар бор. Жумладан, инсон наслининг давом этиши, мусулмонлар сонининг кўпайиши, иффатни сақлаш, насабларни муҳофаза қилиш, жамиятни бузуқ иш ва бошқа разил ахлоқлардан ҳимоя қилиш.\nБир аёлга харидор бўлишни истаган ва унинг рози бўлишига ишончи комил бўлган одам, агар фитнадан омонда бўлса, у билан ёлғиз қолмаган ҳолда, унинг одатда очиқ бўладиган ўринларига, яъни юз ва кафтларига ҳамда ташқи кўринишига назар солиши жоиз бўлади.\nАёл киши никоҳдан олдин қаллиғи билан бирон жойга ёлғиз чиқиши (ёки у билан ёлғиз қолиши) жоиз эмас. Чунки улар ҳали бир-бирларига бегона ҳисобланади. Ёлғиз қолиш эса фитнага сабаб бўлади.\nНикоҳнинг дуруст бўлиш шартлари\nКелин-куёвга аниқлик киритиш;\nВалий бўлиши; аёл киши ўзини никоҳлаши ёки уни валийдан бошқа бири никоҳлаши дуруст бўлмайди. Аёлнинг тенги бўлмаган бирига никоҳланишдан бош тортиш ҳолати бундан мустасно.\nГувоҳлар бўлиши. Никоҳ пайтида иккита оқил ва адолатли эркак кишилар гувоҳ бўлишлари шарт.\nЭмикдошлик, насаб ёки никоҳ сабабли юзага келган маҳрамлик каби никоҳни тўсадиган монеларнинг бўлмаслиги.\nМаҳр бериш Қуръон, суннат ва ижмо билан вожибдир. Бу ҳақда Аллоҳ таоло шундай марҳамат қилади: “Хотинларингизга маҳрларини ҳадя каби (яъни чин кўнгилдан, мамнунлик билан) берингиз!” (Нисо, 4). Пайғамбар саллаллоҳу алайҳи ва саллам: “(Маҳр сифатида бериш учун) бир темир узук бўлса ҳам топ”, деганлар (Муттафақун алайҳ).\nМаҳрнинг энг озининг ҳам, энг кўпининг ҳам муайян чеки йўқ. Лекин куёв тарафга оғирлик қилмаслик мақсадга мувофиқдир.\nМаҳр аёлнинг мулки ҳисобланади. Аёл ўз хоҳиши билан рухсат бермаса, валийси маҳрдан бирон нарса олишга ҳаққи йўқ. Агар аёл маҳрга муҳтож бўлмаса, отаси қизининг рухсатисиз унга зарар бермайдиган миқдорда олса бўлади. Негаки, Пайғамбар саллаллоҳу алайҳи ва саллам: “Сен ва мол-мукинг отангникидир”, деганлар (Ибн Можа ривояти).\nЖумҳур уламоларнинг фикрича, валима (никоҳ тўйи) қилиш суннатдир. Лекин унда исроф қилиш жоиз эмас.\nНикоҳни эълон қилиш ва никоҳ тўйида доира (ёхуд чилдирма) чалиш суннатдир.\nАёл киши ҳаё доирасидан чиқмаган ҳолда ўзига тенг бўлган солиҳ кишига турмуш қуришни таклиф қилишида зиён йўқ. Зеро, Хадича разияллоҳу анҳо Пайғамбар саллаллоҳу алайҳи ва салламга турмуш қуришни таклиф қилган эдилар.\nКиши қизини рози бўлмаган йигитга турмушга чиқишга мажбурлаши жоиз эмас.\nAvvalgi maqolaҲидоя шарҳи | 342 | Шерикчиликка тааллуқли масалалар | Шайх Содиқ Самарқандий\nKeyingi maqola Жомеъ ал-улум вал-ҳикам шарҳи | 113 | Йигирма саккизинчи ҳадис (4) | Шайх Содиқ Самарқандий


Gross Insurance – биринчи рақамли суғурта компанияси\nФото: Gross Insurance\nМолия вазирлигининг маълумотларига биноан 2020 йилнинг учинчи чораги якунларига кўра Gross Insurance суғурта компанияси Ўзбекистон суғурта бозорида биринчи рақамли компания деб эътироф этилди.\nЎтган 9 йил давомида компания 400 трлн сўмлик мажбуриятлари бўлган 2,6 млн шартнома бўйича 2 млн. дан ортиқ суғурта қилдирувчи ва суғурта қилинган шахсларга сифатли хизматларни кўрсатди. Компания томонидан 14 мингдан ортиқ суғурта ҳодисалари юзасидан муносабатлар тартибга солинган ва 60 млрд сўмдан ортиқ суғурта тўловлари тўлаб берилган. Республика бўйлаб Компаниянинг 100 дан ортиқ филиаллари 100 турдан ортиқ суғурта маҳсулотларини тақдим этган ҳолда фаолият юритмоқда. 2020 йилнинг август ойида компания суғурта компаниялари орасида Ahbor-Reyting рейтинг агентлигидан иккинчи марта энг юқори «uzA++» рейтингини қўлга киритган ҳолда тўлов қобилияти юқори даражада бўлган компания мақомини яна бир бор тасдиқлади.\n2020 йилда Global Banking & Finance Review халқаро молия нашри Gross Insurance компаниясини Ўзбекистоннинг туризм соҳасидаги энг яхши суғурта компанияси деб эътироф қилди.\n«Сайёҳлик суғуртаси соҳасида тўлиқ бўлмаган олти ой ичидаги фаолият давомида ярим миллиондан ортиқ сайёҳ ўз саёҳати даврида ўзларининг ҳаёти ва соғлиғини ҳимоя қилишни бизга ишониб топширишди. Ушбу даврда компаниямиз хорижда 120 дан ортиқ кечиктириб бўлмайдиган мураккаб операциялар, бахтсиз ҳодиса ва ўлим оқибатида 35 та ҳолатда ватандошларимизни Ватанга қайтариш харажатларини, шунингдек 7 млрд. сўмдан ортиқ суғурта товон пулларини тўлаб берган. Компаниямизга Global Banking & Finance Awards халқаро мукофотининг берилиши – бу мижозларимизга юқори даражада суғурта хизматларини, шу жумладан, мамлакатимиз сарҳадларидан ташқарида ҳам тақдим этиш борасида компаниямиз ҳамда халқаро ва мамлакатимиздаги ҳамкорларимиз кўп йиллик меҳнатининг эътирофи ҳамдир», – деб изоҳлаб ўтади Gross Insurance Бош директори Абдуазиз Абдусатторов.\nGross Insurance учун мижозларнинг хавфсизлиги ва саломатлиги доимо долзарб бўлиб келган. Шу сабабли компания хизмат кўрсатиш сифатини ошириш мақсадида ўз имкониятларини қайта кўриб чиқди ва икки ой ичида ишларнинг кўп қисмини онлайн тарзда бажарилишига ўтказди. Бошқа сервислар билан биргаликда OFB24, Apelsin, Humans.uz, Arba.uz ва Beeline платформаларида Gross Insurance ўз хизматларидан фойдаланиш ва улар ҳақини тўлаш борасида янги имкониятларни йўлга қўйди.\nБундан ташқари, GROSS MOBILE мобил иловаси ишлаб чиқилган бўлиб, унинг ёрдамида иловадан фойдаланувчилар автомобилни, ўз мол-мулкини, саломатлигини ёки саёҳатини онлайн тартибда суғурта қилиши мумкин. Шунингдек, илова суғурта ҳодисаси юз берганлиги ҳақида онлайн-аризани рўйхатдан ўтказиш ва топшириш имконига ҳам эга, бу эса офисга ташриф буюрмаган ҳолда суғурта товонини олиш имконини беради. Иловадан фойдаланувчилар 2% дан 10% гача кэшбек оладилар. Иловани ушбу ҳавола орқали юклаб олиш мумкин.\nБозор талаблари асосида юқори даражадаги кадрлар потенциалини шакллантириш ва ходимлар билимлари сифат даражасини ошириш компаниянинг устувор вазифаларидан биридир. Ана шу мақсадларда Gross Insurance компанияси 2020 йилда Team University, Г. В. Плеханов номидаги Россия иқтисодиёт университетининг Тошкент филиали, Тошкент шаҳридаги ИНХА Университети каби нуфузли олий ўқув юртлари билан ҳамкорлик тўғрисида меморандум имзолади. Мазкур битим талабалар учун Gross Insurance компаниясида келажакда ишга жойлаштириш билан амалий машғулотлар ва стажировкалар ўтиш имкониятини беради. Талабаларни молиявий жиҳатдан қўллаб-қувватлаш учун компания Team University абитуриентлари ва Тошкент шаҳридаги ИНХА Университетининг 3-4-босқич талабалари учун грант дастурларини таъсис этди.\nGross Insurance компанияси ижтимоий жиҳатдан масъулиятли бизнес бўлгани ҳолда турли хайрия ташкилотларига мунтазам равишда ҳомийлик ёрдамини кўрсатиб келмоқда. Масалан, компания ва унинг шўъба компанияси бўлган 𝗡𝗲𝘄 𝗟𝗶𝗳𝗲 𝗜𝗻𝘀𝘂𝗿𝗮𝗻𝗰𝗲 Saxiy Qahramon хайрия ташкилоти билан биргаликда «Яхшилик кўрсатишга шошилинг!» хайрия акцияси доирасида бемор болалар учун кўнгилли равишда қон топширишни ташкиллаштирди. Шунингдек, ҳар иккала компания карантин пайтида 𝗘𝘇𝗴𝘂 𝗔𝗺𝗮𝗹 фондига кўнгиллилар учун 150 та индивидуал ҳимоя жамланмасини топширди.\nУшбу мураккаб даврда одамлар нафақат карантин киритилиши билан боғлиқ қийинчиликларга, балки табиий офатлар билан ҳам тўқнаш келди. Gross Insurance компанияси суғурта қилинган объектлар бўйича 1,5 млрд сўм миқдордаги тўловлардан ташқари, Бухоро вилоятида жабр кўрганларга 135 млн сўм миқдорда беғараз ёрдам кўрсатди. Сирдарё вилоятида компания тез орада уйлар тикланиши ва фуқароларнинг нормал ҳаётга қайтишлари учун 3 млрд сўм миқдорда тўловларни амалга оширди. Шунингдек Сирдарёга компания болалар учун кийимларнинг 358 та жамланмасини юборди.\nGross Insurance компанияси мижозлари учун 1166 қисқа рақами бўйича 24/7/365 иш тартибида дам олиш кунларисиз кун-у тун сервис ёрдами назарда тутилган бўлиб, бунда мижозларга барча суғурта масалалари бўйича кўмак кўрсатилади.\nБугунги кунда ҳар биримизга ўз мажбуриятларини доимо бажарадиган ишончли шерик керак бўлиб, Gross Insurance Ўзбекистон суғурта бозорида биринчи рақамли суғурта компанияси мақомига эга бўлган ҳолда истеъмолчиларнинг ишончига кирганлигини тўлиқ исботлади.


Ўзбекистонда янги автомобиль – Chevrolet Tracker тақдимоти бўлиб ўтди - Carzone.Uz\nНурафшон шаҳрида GM Uzbekistan томонидан йиғилаётган янги автомобиль модели Chevrolet Tracker тақдимоти бўлиб ўтди. «Ўзавтосаноат» бошқаруви раиси маркетинг масалалари бўйича ўринбосари Умиджон Салимовга кўра, 2 ой ичида 2 мингдан ортиқ Chevrolet Tracker йиғилган, деб ёзади Kun.uz.\nБир муддат аввал, Ўзбекистон бозори учун Chevrolet Tracker нархлари маълум қилинган эди. LT M/T тўплами 184 308 855 сўм (22172.12 АҚШ доллари), Chevrolet Tracker Premier A/T 215 680 575 сўм (25946.1 АҚШ доллари) қийматида сотилиши билдирилди. Ж.Кореяда айни модел нархи 17 000, АҚШда 19 000 АҚШ долларидан бошланади.


Шеърлари китобхонлар кўнглини забт этишда давом этмоқда… – Jurnalist\nШеърлари китобхонлар кўнглини забт этишда давом этмоқда…\nR S2020-06-20T05:41:46+05:0020 Iyun, 2020|Умумий янгиликлар|\nЎзбекистон Республикасида хизмат кўрсатган журналист, таниқли шоир Абдували Қутбиддин ҳаёт бўлганида бугун 60 ёшга тўлган бўлар эди.\nШоир 1960 йилнинг 20 июнида Қарши шаҳрида зиёли оилада таваллуд топди. Ота-онаси асли Самарқанднинг Ургут туманидан бўлгани боис шоирнинг болалиги, асосан, Ургут ва Самарқанд шаҳарларидаўтди. 1977 йили Самарқанд шаҳридаги 14-умумий ўрта таълим мактабини тугатди.1978 ‒ 1983 йилларда ҳозирги Ўзбекистон миллий университетининг Журналистика факультетида таълим олди.\nМеҳнат фаолиятини Самарқанд вилоятининг “Зарафшон” газетасида мухбирликдан бошлади. Кейин яна Тошкентга қайтиб, Ғафур Ғулом номидаги Адабиёт ва санъат нашриётида муҳаррир, “Ёзувчи” нашриётида бош муҳаррир, Ўзбекистон Ёзувчилар уюшмасида адабий маслаҳатчи,Ўзбекистон Миллий телерадиокомпанияси “Халқаро” телеканали директори ўринбосари, “Мусиқа” дирекцияси директори ўринбосари, “Янги аср авлоди” нашриёт-матбаа маркази директори ўринбосари ҳамда “Халқ сўзи” газетаси шарҳловчиси вазифаларида хизмат қилди.\nМактаб ёшида ёзиб, матбуотда чоп этган шеърлари оғизга тушган эди. Ижодкорлик Абдували мансуб машҳур оила учун меросий эди.\nXVI асрда Самарқанд яқинидаги Даҳбед қишлоғи бу ерга Наманганнинг Косонидан келиб, ўрнашган Махдум Аъзам Косоний – Даҳбедий шарофатидан нақшбандиянинг йирик марказига айланган эди. XIX аср охирлари – XX аср бошларида Даҳбедий пирларнинг муриди бўлган бир авлод шарофати билан Ургут ҳам тариқатнинг йирик марказларидан бирига айланди. Ургутий пирлар орасидан шундай бир сулола етишиб чиқдики, бу оила аъзолари тариқатни отадан ўғилга ўтказа бориб, ўзига хос бир занжир ҳосил қилди. Занжирнинг бошида Хожа Валихон Ургутий турган эди. Бу зот ўз даврида«қутб уз-замон», «Эшони Ургутий», «Иршодпаноҳ» (шайхликка рухсат берувчи), «Шайхи жаҳон» деган улуғ номлар биланшарафланган. У Нақшбандия силсиласида 32-ҳалқа ҳисобланади.\nВалихон эшон 1915 йили вафот этган. Ургутнинг Чорчинор мавзесида дафн этилган. 1983 йили у кишининг ёнларига неваралари Қутбиддин Муҳиддинов дафн этилди.\nАбдували Қутбиддин ана шу Хожа Валихон Ургутий эшоннинг чевараси бўлади.\nЭшони Муҳиддинхон битган мактублар алоҳида китоб ҳолига келтирилган. Ўғиллари – Қутбиддин Муҳиддинов тожик тилинингикки жилдли изоҳли луғати – «Фарҳанги забони тожикий»ни, шунингдек, «Алишер Навоий асарлари тилининг изоҳли луғати» 4 жилдлигининг юзага келишигамуносиб ҳисса қўшди. Олим 1971 йили, яъни 65 ёшида «Мирзо Муҳаммад Маҳдихоннинг «Санглоҳ» луғати (тадқиқот, шарҳ, таржима ва транскрипция)» мавзусида филология фанлари номзоди илмий даражасини олиш учун диссертация ёқлади. «Қутбий» тахаллуси билан ўзбек ва тожик тилларида шеърлар ҳам битган. Муҳиддин эшоннинг бир неваралари ‒ Муслиҳиддин Муҳиддинов филология фанлари доктори, профессор, бошқа бир неваралари ‒ Исҳоқхон Носиров филология фанлари номзоди, доцент. Абдували бу сулоланинг китоб битган тўртинчи авлоди ҳисобланади.\nАбдували баракали ижод қилди. Ғафур Ғулом номидаги адабиёт ва санъат нашриётида “Найсон” (1988) номли илк тўплами Рауф Парфи сўзбошиси билан босилиб чиқди. Бу мўъжаз тўплам тез орада адабий жамоатчилик эътирофига сабаб бўлди. Шу тариқа Абдували адабиётга ўз овози билан кириб келди. Шундан сўнг шоирнинг кетма-кет “Бахтли йил” (1991), “Хаёл кечаси” (1994), “Сен ва сен учун” (1996), “Узоқдан олисга” (2006), “Бор” (2011), “Даъват” (2014) каби тўпламлари нашр этилди. Абдували Қутбиддин достоннавис сифатида ҳам самарали ижод қилди ‒“Озодлик” ва “Изоҳсиз луғат”ни ёзди.\nАбдували Қутбиддин ўз шеърлари билан замонавий адабиётда тасаввуф оҳангларини қайта жонлантирган ижодкорлардан саналади. Янги тимсол, талқин ва ифодалар топди.\nВафотидан кейин, яъни шу йили Ўзбекистон Ёзувчилар уюшмаси “Ижод” жамоат фонди “Сўз чамани” туркумида Абдували Қутбиддиннинг шеърий гулдастасини ҳам чоп этди.\nАбдували Қутбиддин Ўзбекистонда хизмат кўрсатган журналист фахрий унвони, “Дўстлик” ордени, “Олтин қалам” Миллий мукофоти соҳиби эди.\nШоирнинг умри қисқа экан. У 2019 йилнинг 8 декабрида ҳаётдан кўз юмди.\nВалихон эшон ва неваралари Қутбиддин эшонлар мангу қўним топган Чорчинор мавзеси мамлакатимиздаги муқаддас гўшалардан бири ҳисобланади. Сўз орасида Абдували Қутбиддин куни келиб, омонатни топширса, уни ана шу улуғ боболари ёнига дафн этишларини васият қилган экан.Шунга кўра, Абдували Қутбиддин ҳам шу ерда мангу қўним топди.\nДарвоқе, атоқли шоир Ғафур Ғулом шўро даврида зимдан Қутбиддин эшонни ўзига пир тутган эди. У зоти шарифнинг Эски Жўвадаги Сағбон кўчасининг Олча гузарида жойлашган ҳовлиларига тез-тез келиб турар эди. Баъзан шундай бўлар эканки, Ғафур Ғулом дарвозаларини тақиллатиб улгурмасидан пирнинг ўзлари ғойибона ҳис билан пешвоз чиқиб, уни шоирга очар эканлар. Бу кароматдан иккалалари ҳам таъсирланиб, йиғлаб юборишар экан. Шундай кунларнинг бирида Ғафур Ғулом яхши ният билан, эскича иримимизга кўра,бобосининг уйларига Самарқанддан меҳмон бўлиб келган, ҳали 6 ёшга ҳам тўлмаган болакай ‒ Абдувалининг оғзига тупурган экан…\nИбрат томони шундаки, Муҳиддиновлар оиласи билан Ғуломовлар оиласи ўртасида ана ўша чинорлар ўрнатиб кетган мустаҳкам қадрдонлик ришталари кейинги авлодлар тарафидан ҳозиргача ҳам изчил давом эттириляпти.\nАбдували Қутбиддин ўзидан катта мерос қолдирди. Умрининг охирларида телефон орқали сўзлашганимизда:\n‒ Ака, ана-мана демай, олтмишвой бўлиб қоляпмиз. Анча йилдан буён китобим чиққани йўқ. Юбилей олди бир катта тўплам ҳозирлаяпман. Ҳатто, шу ниятда бир ойлик ижодий таътил ҳам олдим, ‒ деган эди.\nУнинг ижоди кўплаб диссертациялар учун тадқиқот манбаси сифатида илмий ўрганилди. Маҳфуза Давронованинг “Ҳозирги ўзбек шеъриятида индивидуал услуб поэтикаси (У. Азим, И. Мирзо, Фахриёр ва А. Қутбиддин шеърияти мисолида)” (Самарқанд, 2019) мавзусидаги докторлик (DSс), Мафтуна Холованинг “Ўзбек модерн шеърияти поэтикаси” (Самарқанд, 2018), Гулноза Орипованинг “Мустақиллик даври ўзбек шеъриятининг ғоявий-эстетик ва бадиий хусусиятлари” (Фарғона, 2019) ва Дилшод Хурсановнинг “Ҳозирги ўзбек шеъриятида хронотоп поэтикаси” (Самарқанд, 2020) мавзусидаги фалсафа доктори (PhD) диссертацияларида, жумладан, Абдували Қутбиддин шеърияти хусусиятлари ҳам илмий таҳлил этилган.\nБугунги ўзбек шеъриятида шоирнинг издошлари ‒ анча. Унинг шеъриятимиздаги ўзига хос, янгича тимсолларга бой, жўшқин ҳиссиётли шеърлари ҳамон китобхонлар кўнглини забт этишда давом этиб келаётибди. Шундай мангулик ҳаммага ҳам насиб айласин.\nЎзбекистон Ёзувчилар уюшмаси аъзоси


Туркиянинг Коня шаҳрида 17 декабрь, пайшанба куни мутафаккир Жалолиддин Румий вафоти муносабати билан анъанавий тарзда ташкил этиладиган «Шаби арус» хотирлаш маросими ўтказилди. Бу ҳақда унда иштирок этган «Tez News» мухбири Шоҳруҳ Ҳайдаров хабар берди.\nМаълумки, Жалолиддин Румий XIII асрнинг буюк файласуфи, олим, диншунос ва шоирларидан бири бўлган. У 1207 йилда Балх шаҳрида туғилиб, 1273 йил 17 декабрда Коня шаҳрида вафот этган. Румийнинг ўзи васият қилганидек, унинг ўлими айрилиқ эмас, аксинча, яратган билан учрашув (вуслат) куни сифатида нишонланиб, «Шаби арус», дея номланган.\nБу йил Румий вафотига 747 йил тўлгани муносабати билан 7 декабр куни Коня шаҳрида тадбирлар бошланган. Германия, Болгария, Индонезия, Эрон, Қозоғистон, Қирғизистон, Польша каби 10 дан ортиқ давлатлар қатори Ўзбекистондан келган журналист ва ОАВ вакиллари маросим доирасида турли учрашувларда иштирок этган. Шунингдек, Румий ҳаётига оид маданий мерос объектлари билан танишган. Тадбирлар Румий вафот этган вуслат куни — 17 декабрда ўз ниҳоясига етган.\nЎтказилган «Шаби арус» хотирлаш маросимида Туркия маданият ва туризм вазири Меҳмет Нури Эрсой, Коня шаҳар муниципалитети мери Угур Иброҳим Aлтай, Aдолат ва тараққиёт партияси (AКП) раиси ўринбосари, инсон ҳуқуқлари бўйича раис ва Коня депутати Лайло Шаҳин Уста ва бошқа кишилар сўзга чиққан ҳамда Мавлоно Румий меросининг аҳамияти ҳақида нутқ сўзлаган.\nХусусан, Туркия Буюк Миллат Мажлиси раҳбари Мустафо Шентоп ўз сўзи давомида бутун дунё оғир кунларни бошдан кечираётган бир пайтда «Шаби арус» маросимининг қолдирилмаганини, 747 йилдан буён давом этиб келинаётган анъанага содиқ қолгинганини, бу эса маънавий бойликка бўлган алохида бир ҳурмат-эҳтиром рамзи эканлигини таъкидлаган. У, шунингдек, маросимга маълум сабаблар билан ташриф буюра олмаган Туркия президенти Ражаб Тоййиб Эрдўғоннинг табрик сўзларини йиғилганларга етказиб қўяётганини билдирган.\nШундан сўнг маросимнинг кулминацион нуқтаси — «само рақси» бошланган. «Само» луғатда туймоқ, эшитмоқ деган маъноларни англатади. Дарвишлар ижро этадиган ушбу рақсда узун бўйли қалпоқча ва унинг кафанлиги бўлган оқ либос кийган эркаклар ритм ва мусиқа билан қўшилиб, ўнгдан чапга айланиб, мусиқа билан ижро этиладиган нафил ибодат турини бажарадилар. Жумладан, улар най, рубобда янграган мусиқа садолари остида рақсга тушади.\nСўфийлар таълимотига кўра, мавлавий дарвешлари айлана бошлаганларида коинот сирларини эшитади ва бундан завқланади. Aйланаётган дарвешларнинг ўнг қўли осмонга, чап қўли эса эрга қараган. Бунда ўнг қўл билан Худодан раҳмат тилаш, чапи билан бу раҳматни бошқаларга улашиш англашилади. Юз эса юрак томонга эгилган бўлади. Шу тарзда рақс давом этади.\nЭслатиб ўтамиз, Туркия маданият ва туризм вазирлиги ҳар йили анъанавий тарзда ўтказиб келинадиган «Шаби арус» тадбирларида қатнашиш учун 14–20 декабрь кунлари бир гуруҳ хорижий ОАВ вакиллари, ўзбекистонлик журналистлар қаторида «Tez News» мухбирини ҳам таклиф этганди.\nАввалроқ хотирлаш маросими олди тадбирлари доирасида журналистлар учун Румийнинг 22-авлоди Эсен Челеби хоним билан учрашув ўтказилгани ҳақида хабар берилганди.


Сўнгги пайтларда пойтахтдаги тўйхоналарда бўлиб ўтаётган тўйларда бир одат урфга кирган. Яъни тўйда қўшиқ куйлаб бўлиб, бошқа хизматга кетаётган хонандадан тўйдаги видеочи келин-куёвларга тилак билдиришини сўрайди. Бироқ уларнинг бу илтимосини ҳамма санъаткор ҳам бажара олмайди. Келин-куёвларга тилак билдиришдан мунтазам равишда воз кечадиган санъаткорлар рўйхатининг биринчи ўрнида хонанда Шоҳруҳхон турар экан. Энди эса бу рўйхатга Муниса Ризаева ҳам қўшилган. Бунинг сабабини билиш учун “Sayyod”нашри хонанда билан боғланди, деб ёзмоқда Darakchi.uz.


The Economist нашри 15 август куни «Толибон»нинг Афғонистондаги ғалабаси ва ҳукуматнинг тезда таслим бўлиши таҳлилига бағишланган мақола чоп этди. Мақола ҳокимият ағдарилишига қадар мамлакат президенти Ашраф Ғани қасридаги мамлакат ташқарисида кечаётган реалликдан йироқ осойишта ҳаёт тасвири билан бошланади.\nСўнгги йилларда Кобулдаги президент саройи гавжум ва асабий шаҳардаги унинг арки ёки қалъаси деб номланувчи осойишта бир ҳудуд бўлган. Унга кириш учун ташриф буюрувчилар ўта яхши қуролланган афғон аскарлари кўригидаги бир километрлик назорат пунктларини кесиб ўтишлари лозим эди. 19-асрда қурилган бу муҳташам саройдаги гўзал боғлар билан ўралган қаҳвахонада афғон ҳукумати амалдорлари латте ичишади ва ташқарида, ҳақиқий Афғонистонда содир бўлаётган сиёсатни муҳокама қилишади.\nМақола муаллифига кўра, охирги ташрифи чоғида унга Миллий хавфсизлик кенгаши расмийлари «Толибон»ни анча заиф дея ҳисоблашларини билдиришган. Бу расмийларга кўра, АҚШ томонидан қўллаб-қувватланадиган афғон армияси мағлубиятга учраши мумкин эмас. Афғонистон ҳукумати ҳужумга ўтмаётгани сабабини эса улар тинч аҳоли ҳаётига хавф солишни истамасликлари билан изоҳлашган.\n«Улар ҳарбий ғалабага эриша олмайди, бизнинг махсус кучларимиз жуда кучли, «Толибон» фақат уриб қочиши мумкин», дея иқтибос келтиради ўз суҳбатдошларидан The Economist нашри мухбири.\n15 августда вертолётлар арк атрофида уча бошлади, шу тарзда ўша амалдорлар эвакуация қилинди. Американинг қалъага ўхшаш элчихонасидаги ходимлари махфий ҳужжатларни ёқиб юборишаркан, тутун кўкка кўтарилди. Президент Жо Байден 1975 йилда Сайгонда, Америка элчихонаси биносидан дипломатларни аеропортга элтиш чоғида бўлганидек, вертолётда «одамларни томдан олиб кетиш каби ҳолатлар бўлмайди», деганидан бир ой ҳам ўтмади, дея шарҳлайди мақола муаллифи Афғонистондаги сўнгги воқеаларни.\nАйни пайтда «Толибон»нинг Қатар пойтахти Доҳадаги дипломатик вакили Забиҳуллоҳ Мужоҳид таслим бўлиш бўйича музокаралар давом этаркан, толиблар шаҳар томон юришини тўхтатишини айтди. 2014 йилдан бери Афғонистон президенти бўлган Ашраф Ғани энг яқин ёрдамчилари билан бирга мамлакатни тарк этди. Йигирма йил ичида триллионлаб долларларга қурилган Афғонистон давлати гўё ҳавога сингиб йўқ бўлиб кетгандек.\nҚандай қилиб дунёнинг энг яхши қуроллантирилган ва ўқитилган 350 минг аскари бўлган ҳукумат бу қадар тез ағдарилди? Асосан, душманларидан тортиб олинган қурол-аслаҳа билан қуролланган, аскарлари сони 200 мингдан ошмаган «Толибон» Афғонистоннинг барча шаҳар марказларини бир ҳафтадан кўпроқ вақт ичида деярли ҳеч бир қаршиликсиз эгаллашди. “Улар мушакларида етишмаган куч-қудратни ақли, қатъияти ва сиёсий зукколиги билан тўлдиргандек туюлади”, дея ёзади мақола муаллифи.\nЎтган бир йил давомида Ашраф Ғани ҳукумати дипломатлари «Толибон» кучларни тақсимлаш тўғрисида қандайдир битимга рози бўлиш учун Доҳада музокара ўтказишга мажбур бўлишидан умид қилганди. “Афтидан қўзғолончилар бундан кўра Ғанининг қўли остидагилар билан шаҳарма-шаҳар музокаралар олиб бориш ва шу тариқа гиламни шунчаки унинг оёқлари остидан тортиб олиш афзалроқ эканини тушуниб етишган», дея ёзади The Economist нашри мухбири.\nМасалан, Эрон чегарасидаги марварид шаҳар Ҳиротда 2001 йили «Толибон»дан шаҳарни босиб олган дала қўмондони Исмоил Хон бир неча кунлик жанглардан сўнг «тинчлик сўраб» таслим бўлди ва асирга олинди. Илк толиблар ватани Қандаҳорда эса ҳокимнинг «Толибон» ҳамкасбига ҳукуматни топшираётгани манзараси акс этди.\nШаҳар оқсоқоллари таслим бўлиш ҳақида музокара қилингач, толиблар Жалолободга бирорта ўқ отмасдан киришди. Бир пайтлар 90-йилларда «Толибон»га қаршилик кўрсатишнинг таянч маркази бўлган шимолий шаҳар Мозори Шариф ҳам худди шундай таслим бўлди.\nҲар бир ҳолатда жангарилар таслим бўлиш эвазига Америка қўллаб-қувватлаган ҳукуматда хизмат қилганларни «кечириш» ҳақида катта ваъдалар беришган. Қандаҳорда таслим бўлган собиқ аскарларга «Толибон» назорат-ўтказиш пунктларида кўрсатиш мумкин бўлган ҳужжатлар берилган. Жума куни кечаси бутун шаҳар бўйлаб ўқ овозлари эшитилди. Аҳолининг айтишича, ўқлар асосан байрам шарафига ҳавога отилган.\n«Вашингтон пост» газетаси нима учун ўз аскарлари «Толибон»га қаршилик кўрсатмаганини тушунтирган афғонистонлик бир офицердан бундай иқтибос келтиради: «Биродар, агар бошқа ҳеч ким жанг қилишни истамаса, нега мен жанг қилишим керак?”\nҲукуматдаги молиявий инқироз афғон ҳарбийлари руҳиятининг чўкишига олиб келди, давлат хизматчилари ва ҳарбийлар ойлаб маош олишмаган.\n«Толибон»нинг ҳокимиятни эгаллаб олгани нимани англатади? Ғалабадан сўнг раҳм-шафқат кўрсатилишига кўплаб ваъдалар берилганига қарамай, Афғонистон интеллектуал элитасида ўзларини хотиржам тутаётганлар жуда кам. Жангарилар Покистон чегарасида биринчилардан бўлиб таслим бўлган шаҳар – Спинболдақни эгаллашганидан сўнг, июл ойининг охирида ҳукуматнинг ўнлаб тарафдорлари йўқ қилингани ҳақидаги ишончли хабарлар тарқалди.\nИюль ойи охирида Қандаҳорда жангарилар шаҳар чеккасини эгаллай бошлагач, машҳур комедиячи Назар Муҳаммадни ўғирлаб кетишди ва ўлдиришди. Қандаҳордан келган хабарларга кўра, қуролланган толиблар уйма-уй юриб, Ғарб ҳукуматлари учун ишлаган одамларни қидиришмоқда.\nСўнгги ҳафталарда минглаб қочқинлар Кобулдаги боғларга йиғилишди. Юзлаб одамлар охирги дақиқаларда Ғарб давлатлари томонидан уюштириладиган эвакуация умидида виза марказларига тўпланишди, дея ёзади мақола муаллифи.\n«Толибон»нинг Қатар пойтахти Доҳада жойлашган сиёсий ваколатхонаси улар 1996 йилдан 2001 йилгача Афғонистонни бошқарган, Кобул футбол майдонларида жиноятчиларни, жумладан, зино қилгани учун тошбўрон қилиб ўлдирган қонли теократлар эмаслигини айтиб баёнот беришди. Музокарачилар исломда, масалан, аёлларга таълим беришни тақиқловчи ҳеч қандай қоида йўқлигини таъкидлашди.\nБироқ Қатар баёнотлари ва «Толибон» қўмондонларининг Афғонистондаги ҳаракатлари ўртасидаги тафовут жуда катта. Хабар қилинишича, талабаларининг 60 фоизи аёллар бўлган Ҳирот университетида аллақачон уларга уйларига қайтишга буйруқ берилган. Аёл ходималарга ўз иш жойларини эркак қариндошларига бўшатиб бериш буюрилган.\n«Толибон» қўмондонларидан бири ББCга берган интервьюсида қизларнинг таълим-тарбияси ҳақида жуда аниқ гапирган. «Бизнинг қишлоқда ва ҳудудимизда бирорта қиз мактабга бормаган… бунга ҳеч қандай шароит йўқ ва биз барибир бунга йўл қўймасдик», дея иқтибос келтиради мақола муаллифи.\nАлбатта, Афғонистоннинг ағдарлиган ҳукумати оддий афғонларнинг турмуш сифатини яхшилашда озроқ ютуқларга эришди. Коррупция ҳакалак отган эди ва бу, шубҳасиз, толибларнинг мамлакатни шу қадар самарали эгаллашларига асосий сабаблардан бири бўлди.\nЎзбекистонга қочгани айтилаётган ҳарбий қўмондон ва собиқ вице-президент Абдурашид Дўстумнинг қўлга олинган ҳашаматли уйига кираётган «Толибон» аскарлари тасвири ҳукуматнинг қанчалик чириганини акс эттиради. Шунга қарамай, халқаро ёрдамлар ёмғири остида ҳукумат одамларни ўқитди ва оч қолган афғонлар кам бўлди.\nЭлчихоналар ёпилиб, чет элликлар қочиб кетар экан, мамлакат иқтисодиётини қўллаб-қувватлаган ва болаларни, жумладан, қизларни ўқитишга ёрдам берадиган имкониятлар энди тугайди. Бунинг ортидан тез орада гуманитар фалокат кузатилиши мумкин.\nАмерика ва унинг Ғарбдаги иттифоқчиларининг шармандалиги бундан ортиқ бўлиши мумкин эмас. Ўз фуқароларини ва чипта олиш бахтига муяссар бўлган бир неча афғон ишчиларини эвакуация қилиш тугагач, Ғарб ҳукуматларининг «Толибон» ҳокимиятда эканини тан олишдан бошқа чораси қолмайди.\n1990 йиллар охирида «Толибон» ҳукумати бир неча мамлакатлар, хусусан, Покистон ва Саудия Арабистони томонидангина тан олинган. Кейин «Шимолий альянс» – Афғонистон шимолида тўпланган кучлар иттифоқи «Толибон» билан тўқнаш келган эди. Бу сафар «Толибон» биринчи бўлиб мамлакат шимолини забт этишни уддалаган эди.\n15 августга келиб «Толибон» вакиллари аллақачон бир қанча бошқа давлатлар дипломатлари билан учрашишга муваффақ бўлишди. Июль охирида толиблар делегацияси Хитой ташқи ишлар вазири билан учрашган эди. Россия элчихонаси Кобулдан эвакуация қилинмаслигини билдирди. Европа Иттифоқи толиблар ҳукуматни зўравонлик йўли билан эгаллаб олса, «изоляция» қилиинишига ваъда берган эди. Минут сайин бу гапларнинг бари ишониб бўлмайдигандек туюлмоқда, дея хулоса қилади The Economist нашрида чоп этилган мақола муаллифи.\ndata-title="«Толибон»нинг Афғонистондаги даҳшатли ғалабаси" data-description="<!-- wp:paragraph --> <p>The Economist нашри 15 август куни "Толибон"нинг Афғонистондаги ғалабаси ва ҳукуматнинг тезда таслим бўлиши таҳлилига бағишланган <a ..." data-image="https://eltuz.com/wp-content/uploads/2021/08/rasm4298319.jpg" data-url="https://eltuz.com/elak/218394/" data-services="facebook,odnoklassniki,twitter,telegram" data-counter="ig">


16:59 / 12.02.2018\nХулласи калом, бугун сизга таништирмоқчи бўлганимиз – MDC бренди остидаги Prime Lite деб номланган инновацион моделдир. Келинг, унинг хусусиятларига бирма-бир назар соламиз.\nHD аниқлигидаги рамкасиз дисплей – кинотеатр нақ кафтингизда!\nMDC Prime Lite ҳам мана шу тамойилдан чеккада қолмаган – у диагонали 5.2 дюймга тенг IPS-дисплей билан жиҳозланган. Дисплейнинг тасвир аниқлиги эса HD форматида, яъни 1280x720 пикселни ташкил этади. Бунақа экран бурчак остида ҳам юқори сифатли суратларни ранглари бузилмаган тарзда етказиб бера олади. Шунингдек, Prime Lite дисплейи фильмларни ва бошқа контентни томоша қилишга ҳам қулай – нақ мобил кинотеатр, дейсиз!\nМобил сураткашликда кейинги пайтларда урфга кирган жиҳатлардан бири – орқа фонни хиралаштирган ва асосий урғуни керакли объектга қаратган ҳолда портрет режимида расмга олиш имкониятидир. Бунга эришиш учун эса смартфоннинг асосий камераси иккита объективга эга бўлиши керакли шартлардандир.\nMDC Prime Lite смартфони мана шу жиҳати билан ҳам мақтана олади – унинг замонавий техник таъминоти туфайли энг мақбул сифатли фотосуратлар олишга ҳеч қийналмайсиз! «Жонли» селфилар қилиш, экранга биттагина тегиш орқали камеранинг чексиз имкониятларидан фойдаланиш – булар энди анча осонлашди!\nСмартфоннинг асосий камераси 13 ҳамда 0.3 мегапикселли иккита сенсорни ўз ичига олади. Олд камера датчиги ҳам кўнгилдагидек – 8 мегапикселли бўлиб, унинг ёрдамида сиз ажойиб селфилар туширишингиз мумкин.\nМаълумотларингиз мустаҳкам муҳофазада!\nУшбу смартфонни харид қилиб, сиз ҳамиша қўл остингизда 16 гигабайтлик дискка эга бўласиз – MDC Prime Lite ички хотираси айнан айнан шундай ҳажмга эга. Агарда буни кам, десангиз – microSD-карта ёрдамида унинг хотирасини нақ 128 гигабайтгача каттайтириш имкони мавжуд.\nИлғор технологиялар татбиқ этилганлиги эвазига бу девайс уяли алоқанинг 3G ҳамда 4G стандартларини қўллаб-қувватлайди. Смартфонга иккита SIM-карта тушади, у Android операцион тизимининг 7 (Nougat) талқини бошқаруви остида ишлайди. MDC бренди ўзининг Prime Lite қурилмасига 2750 мА/соат сиғимли аккумулятор ўрнатган.\nНархини айтмайсизми, нархини...\nСмартфон қора ва мовий рангли корпусга эга талқинларда фойдаланувчиларга тақдим этилмоқда. Қувонарли жиҳати – шунча илғор хусусиятларга ҳамда ўзгача дизайнга эга бўлса ҳам, MDC Prime Lite смартфонига 900 000 сўм атрофидаги нарх белгиланган!\nMDC Prime Lite моделини айни пайтда қора ва кўк рангларида харид қилишингиз мумкин. Бундан ташқари, MDC бренди остидаги смратфонларга ишлаб чиқарувчи томонидан 1 йиллик кафолат хизмати ҳам тақдим этилади. Хуллас, мазкур моделни харид қилиб, бир вақтнинг ўзида битта ўқ билан иккита қуённи урган бўласиз: кам харажат қиласиз, аммо сифатли ва кафолатли смартфон соҳибига айланасиз!\n08:25 / 20.07.2018


Ёш оилалар ажрими — бир кунлик масала эмас... - Халқ сўзи\n17:04 28 Август 2019 Жамият\nЁшлар ташкилоти ва қатор мутасаддилар томонидан ўтган даврда ёшларни оилавий ҳаётга тайёрлаш, замонавий намунали оилани шакллантириш, ёш оилаларни қўллаб-қувватлаш, улар ўртасидаги ажрим ҳолатларининг олдини олиш мақсадида қатор ишлар амалга оширилаётганига қарамай, ҳануз бу соҳадаги муаммоларимиз етарлича.\nБунга ёш оилалар вакилларининг никоҳга бўлган масъулиятсизлиги, фарзанд тақдирига бўлган лоқайдлик бир сабаб бўлса, ёш оилаларга маслаҳат бериб, уларга бош бўлиш ўрнига ғурур ва кибрга берилган, боласининг айбларини хаспўшлайдиган ота-оналардаги шошқалоқлик яна бир сабаб бўлмоқда.\nЖумладан, бефарзандлик, хиёнат, моддий таъминот даражаси пастлиги, ишсизлик, ичкиликбозлик, ички ва ташқи миграция, касаллик, уй-жой масаласи боғлиқ муаммолар ҳам эндигина қурилган муқаддас қўрғонларни жар ёқасига етакламоқда. Аслида оила ҳақидаги қадриятлар ёшлар онгига болаликданоқ сингдирилиши керак эмасми...?!\nЁшлар иттифоқининг лойиҳалари орқали 616 та ажрим ёқасидаги ёш оилалар яраштирилди...\nБугунги кунда мамлакатимизда 2 млн.дан ортиқ ёш оилалар бор. 2019 йилнинг 6 ойи давомида 104 минг 158 та ёш оила никоҳи қайд этилди. Ўзбекистон ёшлар иттифоқи томонидан ёшларни онгли равишда оилага тайёрлаш, ёш оилалар ажрими олдини олиш, уларни ҳар томонлама қўллаб-қувватлаш мақсадида қатор лойиҳалар ўтказилмоқда.\n“Ёш оилаларга Ўзбекистон ёшлар иттифоқи кўмаги” лойиҳаси шундай йирик лойиҳалардан бири. Жорий йилда лойиҳа доирасида ижтимоий-иқтисодий оғир ҳолатдаги 3 минг 169 та ёш оилага психологик кўмак, 2 минг 25 та ёш оилага ҳуқуқий кўмак кўрсатилди. 616 та ажрим ёқасидаги ёш оилалар яраштирилди.\nРеспубликамизда кўплаб “Келин-куёвлар инновацион мактаблари” ташкил этилиб, унда оила қуриш бўсағасидаги ёшларга оилавий қадриятлар ҳақида тушунча бериб бориляпти. Инновацион мактабларда бўлғуси келин-куёвлар учун оилавий муносабатларнинг маънавий-ахлоқий асослари, оила иқтисодиёти, рўзғор бюджетини юритиш, никоҳ муносабатлари, соғлом турмуш тарзи, низоларнинг олдини олиш, мулоқот маданияти, ҳуқуқий муносабатлар, оилани идора қилиш каби мавзуларда маҳорат дарслари ўтилаётгани мустаҳкам ва намунали оилалар кўпайишига хизмат қилмоқда.\nМоддий етишмовчилик туфайли ажрим ёқасида келиб қолган оилаларга ёрдам кўрсатилмоқда. “Мустаҳкам ва соғлом оилани барпо этамиз!” шиори остидагитарғибот лойиҳаси доирасида 1 минг 597 та маҳаллада манзилли ўрганиш олиб борилиб, 1 минг 834 та ёш оилага ижтимоий, ҳуқуқий, психологик кўмак кўрсатилди.\nШунингдек, Май ойи тизимда “Менинг оилам – менинг бахтим” шиори остида “Ёш оилалар билан ишлаш ойлиги” этиб белгиланди. Ойлик доирасида республика бўйлаб, 32 турдаги 650 та тадбир ва лойиҳа ўтказилди ҳамда 55 минг 544 нафар ёшлар, ёш оила вакиллари, намунали ва ибратли оилалар қамраб олинди.\n21 минг дона тарғибот китобчалари чоп этилиб, ёшларга тарқатилди...\nФарзанд тарбияси, болалар истеъдодини аниқлаш ва йўналтириш, эр-хотин муносабатларида ўзаро ҳамжиҳатлик мавзуларида 11 та ижтимоий ролик тасвирга олиниб, “Менинг юртим”, “Ёшлар” телеканаллари, ижтимоий тармоқлар орқали узатилди. 21 минг нусхада ёшларни оилага тайёрлашга мўлжалланган “Бўлажак куёвларга эслатма”, “Бўлажак келинларга эслатма” тарғибот китобчалари чоп этилиб, ёшларга тарқатилди. “Ота-оналар учун”, “Ёш йигит-қизлар учун”, “Ажрим – ечим эмас” каби 3 та турдаги тарғибот плакатлари тайёрланиб, 27 минг нусхада чоп этилди ҳамда республикадаги барча маҳаллаларига тарқатилди. Ижтимоий тармоқларда “Оилам билан” ижтимоий акцияси ўтказилиб, унда #OilamBilanBot орқали 600 тага яқин, бошқа ижтимоий тармоқлар орқали 2 мингга яқин оилавий суратлар иштирок этди.\n200 нафарга яқин жуфтликларнинг никоҳ тўйлари ўтказиб берилди...\nИюнь — “Ёшлар ойлиги” доирасида республика бўйлаб 200 нафарга яқин жуфтликларнинг никоҳ тўйлари ўтказиб берилди. “Биз соғлом турмуш тарафдоримиз” шиори остида эстафета спорт мусобақалари ўтказилиб, 1404 нафар оилалар жалб этилди.\nЁшлар иттифоқи ёш хотин-қизлар манфаатларини ҳимоя қилмоқда...\nБарча таълим муассасаларида ҳамда 11 та вилоят Кенгаши қошида “Қизларжон” клуби ташкил этилди. Уларга 45 минг нафар фаол қизлар жалб қилинди. Ўзбекистон ёшлар иттифоқи тизимида фаолият юритаётган 635 нафар хотин-қизларнинг манфаатини ҳимоя қилиш мақсадида Ўзбекистон хотин-қизлар қўмитасининг бошланғич ташкилоти тузилди.\nЎзбекистон ёшлар иттифоқи ва “Тадбиркор аёл” Ўзбекистон ишбилармон аёллар уюшмаси ўртасида ўзаро ҳамкорлик тўғрисида меморандуми имзоланди.\n1 минг 405 нафар ёш оила тиббий кўрикдан ўтказилди...\nРеспублика бўйича “Соғлом оила — ишончли келажак” шиори остида 58 та бепул тиббий кўрик ташкил этилиб, 1405 нафар ёш оилалар тиббий кўрикдан ўтказилди. “Ёш оилалардаги бепуштлик: сабаб ва ечим” мавзусида “Ёшлар пресс-клуби”нинг махсус сессияси тасвирга олинди. “Oilaviy” телеканали билан ҳамкорликда “Оила — муваффақият гарови“ телелойиҳаси ташкил этилиб, 3 та сони эфирга узатилди. Ўзбекистон ёшлар иттифоқида фаолият юритаётган хотин-қизларни ижтимоий фаоллигини ошириш, сайлов жараёнларида уларнинг муносиб иштирокини таъминлаш мақсадида “Ёш хотин-қизлар форуми” ташкил этилди. Тизимдаги ижтимоий фаол хотин-қизлар ҳудудий ва маҳаллий Кенгашлар депутатлигига номзод сифатида тавсия этилди.\nИжтимоий тармоқлар ҳам ёш оилалар ажримларига сабаб бўлмоқда...?\nФаолиятим давомида ёш оилалар ажримларининг турли сабабларига гувоҳ бўлдим. Афсус, ижтимоий тармоқлар сабаб ажрим ёқасига келиб қолган оилалар бисёр. Ёшларнинг аксарияти бугун қаерда? Ижтимоий тармоқларда... Биз, демак уларга сингдирмоқчи бўлган идеологияни ҳам айнан уларнинг вақти кўп сарфланадиган ўша интернет имкониятидан фойдаланиб амалга оширишни мақсад қилдик. Оиланинг муқаддаслигини бир кунда ёшларга тушунтириб ва битта ташкилот томонидан сингдириб бўлмайди, — дейди Ўзбекистон ёшлар иттифоқи Марказий Кенгаши Ёш оилалар ва хотин-қизлар бўлим бошлиғи Гулчеҳра Ашурова. — Бу борада ота-оналар, жамоатчиликнинг эътибори зарур. Агар ота-оналар никоҳ қуриш ёшидаги фарзандларига шахсий намуна бўла олса, 1 йилга қолмай уйига қайтиб келадиган қизлари, 2-3 маротаба уйланадиган ўғиллари бўлмайди.


Тошкентда ҳоким ўринбосари пора билан қўлга олинди » Новости Узбекистана сегодня: nuz.uz\nФитр садақасини бериш кимларга вожиб?\nМашҳур " Иф қалъаси маҳбуси" бадиий фильмида ўзбек қизи рул ўйнагани ростми?\nEzgu Amal жамғармаси “Саҳоват ва кўмак” ҳаракатига қўшилди\nЯхшилик мукофоти – фақат яхшиликдир\nНовости Узбекистана → ҲОДИСА → Тошкентда ҳоким ўринбосари пора билан қўлга олинди\n23-10-2019 12:18 0 623 Рейтинг1 Чоп этиш\nТошкентда ҳоким ўринбосари пора билан қўлга олинди\nТошкент шаҳри Юнусобод тумани ҳокимнинг қурилиш ишлари бўйича ўринбосари Зохидов Эркин 5000 доллар пора олаётганда ҳуқуқни муҳофаза қилувчи органлари ходимлари томонидан қўлга олинган деб хабар берди everyday.uz\nМаълум бўлишича, у фуқаро Р.М.га ўзбошимчалик билан қурилган иморатга эгалик ҳуқуқини эътироф этиш бўйича туман ҳокимининг қарорини чиқариб бериш учун пора талаб қилган.\n"Кун.уз"нинг хабар қилишича ҳоким ўринбосарига нисбатан шу йил 11 октябрь куни ЖК 210-моддаси (Пора олиш) 2-қисми "в" банди билан жиноят иши қўзғатилган.\nЗохидов Эркин шу йил бошида туман ҳокимига ўринбосар бўлиб тайинланган.\nБеларусда “Spark”, “Nexia” ва “Cobalt” автомобиллари савдоси бошланди


Расулуллоҳ соллаллоҳу алайҳи васаллам биродарига ҳаё ҳақида танбеҳ бераётган киши олдидан ўтаётиб: «Уни тек қўй! Ҳаё иймондандир!” деганлар (Имом Бухорий ривояти).\nМинг афсуслар бўлсинки, бугунги кунда аксар ёшларимиз бешарм, беҳаё бўлиб кетмоқда, уларнинг оғзидан чиқаётган сўзларга ўзлари уялмасалар-да, атрофдагилар ноқулай аҳволга тушиб қолмоқда. Ёшларни бундай аҳволга солаётган нарса нима бўлиши мумкин, деймиз. Бунга сабаб оиладаги муҳит. Халқимизда бир гап бор: «Қуш уясида кўрганини қилади». Ҳақиқатдан ҳам, фарзандлар энг кўп маълумотни ота-онасидан йиғади, ота-она беҳаё сўзларни гапиради, уруш-жанжал қилади, бола эса уларнинг амалини қайтаради. Оиладаги муҳит носоғлом бўлса, фарзандга катта таъсир кўрсатади. Ярим кечаси бола кўчадан кириб келади, бунга ота-она бефарқ қарайди. Айниқса, қиз болаларда ҳам шундай ҳолатлар кузатилмоқда. Уларга уй эшигини отанинг ўзи очиб, “Яхши келдингми?!” – деб кутиб олишларини кузатмоқдамиз. Ана шундай ҳол беҳаёликка, шармандаликка олиб боришини наҳотки ўйлашмайди?! Ота “Қаердан келдинг?”, “Ким билан эдинг?”, “Нега кеч келдинг?” каби саволлар бермаса. Устига-устак йигит – қизларнинг кийимлари ҳам қониқарли эмас. Кийимлардаги чет тилида ёзилган беҳаё сўзларга ҳам улар бепарво. Ота-она “Болам фалон жойда ўқийди, мени қизим…”, деб керилишдан олдин фарзандларининг хулқ-атворини ҳеч кузатиб кўрганми?! Киядиган кийимига бефарқ, натижада, фарзандларининг беҳаё бўлиб тарбияланаётганлари, энг аввало, ота-оналарга боғлиқ. Муқаддас динимизда ҳаё ҳам катта неъмат эканлиги таъкидланади. Ота-она олдида фарзанларнинг ибоси, фарзандар олдида ота-онанинг шарм-ҳаёси, ака-сингил, опа-ука, тоға-жиян, қондошлик ҳаёси бўлиши зарур. Бу менинг отам-онам, акам, синглим, хоҳлаганимни қилсам бўлаверади, деган ҳолатларнинг ҳам, афсуски, гувоҳи бўлмоқдамиз. Йўқ, аслида ундай эмас, ҳаё ҳаммани тўсиб турувчи пардадир. Ҳатто шунақа ҳолатлар ҳам кузатилмоқдаки, беҳаё қилиқлар туфайли оилаларнинг тинчлиги бузилмоқда. Уларга танбеҳ бермоқчи бўлсанг, “Безбетни иши беш”, деб кулишади. Буларнинг бари сафсата. Беҳаёликнинг оқибати нохушликдир.\nАбдуллоҳ ибн Масъуд розияллоҳу анҳудан ривоят қилинади: Расулуллоҳ соллаллоҳу алайҳи ва саллам:“Аллоҳдан ҳақиқий ҳаё билан ҳаё қилинглар!”, деб марҳамат қилдилар. Биз:“Эй, Аллоҳнинг элчиси! Аллоҳга шукрки, биз ҳаё қиламиз”, дедик. Шунда Расулуллоҳ соллаллоҳу алайҳи ва саллам: “Аллоҳдан ҳақиқий ҳаё билан ҳаё қилишлик бошни ва унда жойлашган нарсаларни, қоринни ва унда тўлдирилган нарсаларни асрамоғинг, ўлимни (бир ривоятда: қабрларни) ва синовларни эсламоғингдир. Кимки охиратни хоҳласа, дунё зийнатини тарк қилур. Кимки мана шундай қилса, муҳаққақ, Аллоҳдан ҳақиқий ҳаё қилган бўлур”, – дедилар (Термизий, Ҳоким, Аҳмад, Табароний ривоят қилишган).\nислом билим юрти толибаси\n1927 марта ўқилди\nДругие материалы в этой категории: « Эй нафсим, қачонгача гуноҳ лойига ботасан?!.\tТунда бедор бўлиш фазилати ва қоим бўлишга ёрдам берувчи омиллар »


Асосий мақсад – бор имкониятлардан тўлиқ фойдаланиш\nҚР Президенти Қ. Тўқаев бу йилги иқтисодий кўрсаткичлар аҳоли турмуш фаровонлигини юксалтиришга ижобий таъсирини кўрсатишини маълум қилди, деб хабар беради ҚозАхборот.\n“Кун тартибидаги долзарб масалаларнинг бир қатори юзасидан тегишли қарорлар қабул қилишимиз керак. Аввало, ўтган йилнинг иқтисодий-ижтимоий тараққиёт натижаларини кўриб чиқамиз. Умуман олганда, январь-июнь ойларида яхши кўрсаткичларга эришдик, деб дадил айтиш мумкин”, деди Давлат раҳбари Ҳукуматнинг кенгайтирилган мажлисида.\nШунингдек, мазкур йиғилишда Давлат раҳбари аҳолининг банклардан қарзларини узишда ёрдам бериш борасидаги тадбирни тегишли даражада амалга ошириш вазифасига ҳам кенг тўхталди. “Тўлашга лаёқатли бўлмаган фуқароларнинг қарзларини камайтириш борасидаги ишлар қандай бажарилмоқда?”, деб сўради Давлат раҳбари Миллий банк раиси Е. Дўсаевдан.\n“Жорий ишларни Ҳукумат билан биргаликда 2 блокка ажратдик. Биринчи блокда давлат мадади бериладиган фуқаролар тоифасига тегишли маълумотларни текшириш ишлари юритилди. Маълумотлар базасини таққослаш ишлари шу ҳафтада Меҳнат ва аҳолини ижтимоий муҳофаза қилиш вазирлиги томонидан ниҳоясига етказилади. Келаси ҳафтадан бошлаб июль ойининг охиригача иккинчи даражали банклар ва кичик насия берувчи ташкилотлар, шунингдек, муаммоли насиялар жамғармаси билан фаолият бошланади. Тахмин қилишимизча, 1 сентябргача банкларга алоқадор тўловлар масаласи ҳал бўлади. Жарима ва пеняларга доир ишларни эса 1 августгача битирамиз”, деди Е. Дўсаев.\nПрезидент бир марталик акция давомида барча ишларни ўз вақтида ва сифатли бажариш лозимлигини уқтирди.\nБундан ташқари, Давлат раҳбари мамлакатимизда уй-жой масаласи қатъий назоратда эканлигини алоҳида қайд этди. “Умуман, уй-жой муаммосини қатъий назорат остида ушлаш лозим. Бошпана масаласи юртимиздаги энг ўткир ва долзарб муаммо эканлигини тушунмоғингиз даркор. Кейинги пайтда бу масала нечоғли кескинлашганини кўрмоқдасиз. Шу сабабли уни ҳал этиш йўллари бўйича таклиф-мулоҳазаларни беринг”, деди Президент Индустрия ва инфратузилмавий ривожланиш вазири Р. Склярга.\n, 2019-07-15, 18:47 82


12.12.2018 15:52 0 72\nФото:«New York Post»\nЖорий йилнинг 4 декабрь куни Тошкент вилоятининг Юқоричирчиқ туманида яшовчи И.Ю. маст ҳолда уйида бирга яшаган онаси нафақахўр К.А.нинг бош ва юз қисмларига уриб жароҳат етказган. Бу ҳақда Ўзбекистон Республикаси ИИВ Жамоатчилик ва оммавий ахборот воситалари билан алоқалар бошқармаси хабар берди.\nНатижада К.А. касалхонага ётқизилган ҳамда кўрсатилган тиббий муолажаларга қарамай, 10 декабрь куни вафот этган. Ҳолат юзасидан жиноят иши қўзғатилиб, тергов ҳаракатлари олиб борилмоқда.\nжиноят Тошкент вилояти


GoPro Odyssey стереокамерасининг нархи 15 минг доллар бўлади\n14:29 / 11.09.2015\nУ 2015 йил октябрида сотувга чиқарилади. Маҳсулот нархи 15 минг долларни ташкил этади.\nGoogle I/O 2015 конференциясида тақдим этилган GoPro Odyssey қурилмаси ўз ичига 16та рақамли Hero 4 Black камераларини олади. Ҳар бирининг нархи 500 доллар. Улар махсус айлана рамага жойлаштирилиб, MPEG4 форматида 8K × 8K гача бўлган ечимли ва 600 Мбит/секунд максимал битрейтли панорамали видео тасвирга туширади.\n3D-видео суратга олиш учун тизим Google Jump виртуал реаллик платформасидан фойдаланади. Ушбу камера ёрдамида тасвирга туширилган видеороликларни YouTube’га жойлаштириш мумкин бўлади.\nGoPro Odyssey комплектига зарурий кабеллар, 16та microSD хотира картаси ва 6.57 кг ли ускунани олиб юриш учун Pelican сумкаси киради. Ёзилаётган овоз сифатини яхшилаш учун ташқи микрофон улаш имконияти бор.


Мухтарам Президентимиз Ш.М.Мирзиёевнинг ташаббуслари билан диёримиз мусулмонларига ўзларининг диний маросимларини тўла адо этишлари учун барча зарур шароит, етарлича имкон яратилиб берилди. Рамазон ойида жамоат ҳолидан тун ярмигача таровеҳ намозларини адо этиш учун имконият берилишининг ўзи, бу ой муносабати билан мусулмонларга яратиб берилаётган қулайликлар намунасидир.\nМусулмон дунёси рамазон ойини катта қувонч ва мамнуният билан кутиб олади. Рамазон ойидаги фазилатлардан баҳраманд бўлишни тилаб, Аллоҳга дуои хайрлар қиладилар. Ойлар султони моҳи рамазон ўз фазилати, гўзал мукофотлари ва ширин ифори билан юзланди. Рамазон ойи йил ичидаги энг афзал ой ҳисобланади. Унинг фазли ҳақида кўплаб ҳадиси шарифлар бор, улуғ уламоларнинг сўзлари, мадҳлар айтилган, китоблар битилган. Лекин бу ҳақдаги таърифларнинг гултожиси Роббул Оламийннинг Ўз каломида айтган мадҳидир. Бу Рамазони шарифнинг энг улкан фазилатлари ҳақидаги таърифдир. Яъни: «Унда одамларга ҳидоят ҳамда ҳидояту фур¬қондан иборат очиқ баёнотлар бўлиб, Қуръон туширилгандир». Бу ой мурувват, хайр эҳсон, яхшилик қилиш, ўзаро иттифоқлик, дўстлик ва ҳамкорлик ойидир. Бу ойда мусулмонлар юқоридагидек сифатларни ўзида татбиқ қилишга уринадиган ва бир савоб амалига етти юз ва ундан ортиқроқ ажр олишга имкон бериладиган ойдир. Бу ой кундузлари рўзадор, кечалари бедор бўладиган, таровеҳ намозларини барпо қилиш ойидир. Азизлар, бу ой Қуръон тиловати, суннат таровати ойидир. Рамазон ойининг фазилатларини санаб адоғига ета олмаймиз. Рамазон ойида қилинган дуолар қабул бўлишлиги тўғрисида шундай айтилади. Аллоҳ таоло: «Менга бандаларим дуо қилсалар, дуоларини ижобат этаман, ихлос билан сўраганларини бераман», – деб ваъда берган. Шунинг учун ҳам бу муборак ойда қалбдан, ич-ичдан, астойдил дунё ва охират саодатини сўраб дуо қилишимиз керак. Иншоаллоҳ, дуоларимиз ижобат бўлади.\nРамазон ҳайити байрами муносабати билан ҳар биримиз қабристон ва зиёратгоҳларга зиёрат учун борамиз. Ўтганларимиз руҳларига дуолар қилиб, хайру эхсонлар тарқатамиз. Зиёратларимиз чиройли бўлиши учун, байрам олдидан қабристонларимизни ёввойи ўтлардан тозалаб, байрам куни зиёратга борганимизда бемалол зиёрат қилиш учун тайёргарлик ишларини хозирдан бошлашимиз лозим. Зеро халқимизда “Ўтганларнинг руҳини шод этай десанг, масканини обод қил”- деган мақол бор.\nЭнди ҳайру эҳсон масаласига келсак, байрам кунлари қабристонга нон ва ҳар-хил озиқ-овқатлар олиб бориш, жонлик сўйиб қозон осиб овқат пишириб, қабристонда таом ейиш жоиз эмас. Хайру эҳсонларимиз қабул бўлсин деган хар бир мўмин мусулмон эҳсонини ўз ўрнига, яъни бева бечораларга тарқатса тўғри ва савоб ишлардан бўлар эди. Зеро, Ушбу муборак ҳайит кунларида яқинларимизнинг холидан хабар олиш билан бирга атрофимиздаги шикаста кўнгил кишиларни зиёрат қилиш, уларга хайрё саховат улашишнинг хам ажру мукофоти улуғ эканлиги борасида Аллоҳ таоло қуидагиларни таъкидлаб айтади.\n“Сиздан (эй Муҳаммад,) қандай эхсон қилишни сўрайдилар. Айтинг: Ниманики хайри эхсон қилсангизлар, ота она, қариндошлар, етимлар, мискинлар ва мусофирларга қилингизлар! Ҳар қандай қилган эхсонларингизни Аллоҳ билиб турувчидир” деган. (Бақара сураси, 215-оят.)\nОдатда ушбу ойда, бошқа ойда камдан-кам қилинадиган савобли амалларни кўпроқ қилиб қолишга уринилади. Ота-оналаримиз, қариндош, ёру биродарларникига ифторлик баҳона зиёратга борилади. Беморлар йўқланади, кўнгиллари сўралади. Айрим сабаблар билан ўзаро аразлашиб қолганлар, гина-қудратли кишилар ҳам бир-бирларини кечириб, ўзаро узрлар айтиб, бир-бирларига қучоқ очадилар. Бу ойда рўза тутиб, унинг савобидан умид қилган ҳолда Рамазон ҳайитига қадам қўядилар. Рамазон ойи қадрлаш ойи, ушбу ойда эзгу амалларни кўпайтириш халқимизнинг қон-қонига сингиб, қадриятга айланиб қолган. Рамазон ойи эзгулик ойи, инсонлар бу ойда маънавий покланиб, ўзларида гўзал хулқларни намоён қиладилар. Жумладан халқимиз, ушбу ойда ифторликлар, хайр-эхсонлар қилиш, фитр ва закотларини адо қилиш орқали бир-бировни ҳолидан хабар олиш каби эзгу аммалларни амалга ошириб, ушбу ойни хар бир кунини байрам кайфиятида, кўтаринки рухда ўтказадилар. Айниқса, ЎМИ Хоразм вилояти вакиллиги томонидан қариялар, кўнгли синиқ касалманд, мусибатдор кишиларни холидан хабар олиш, уларни кўнглига хурсандчилик киргизиш нихоятда савобли амал эканлигини эътиборга олиб, уларга 60 млн сўмлик саховатпешалик ишлари амалга оширилди.\nАзизлар, яқинлашиб келаётган Рамазон ҳайити байрамини муносиб қаршилаб, байрам кунларида ҳайру эхсонлар билан бир-бирларимизни кўнгилларимизни шод этайлик. Ота-оналаримиз, қариндошларимиз ва дўсти ёрларимиз ҳолларидан хабар олиб, байрам совғаларини улашайлик.\nРамазон ҳайитингиз муборак бўлсин азиз элдошлар!


Самарқандда 31 талабанинг шартнома пули маҳаллий бюджетдан тўланади - zarnews.uz\nБу халқ депутатлари вилоят Кенгашининг жорий йил 18 ноябрдаги қарорида белгиланган.\nҚарорга кўра, клиник ординатурада таҳсил оладиган 31 нафар талабанинг контракт тўлови маҳаллий бюджет маблағлари ҳисобидан амалга оширилади. Умуман, шу каби тадбирлар учун маҳаллий бюдежтдан 5 миллиард сўмдан кўпроқ маблағ ажратилади. Шундан 1 миллиард сўми вилоят ҳудудида яшил майдонларни ташкил қилиш учун дарахт кўчатларини сотиб олишга сарфланади.\nБундан ташқари, Эндокринология илмий амалий тиббиёт маркази вилоят филиалига 1 миллиард 265 миллион сўм ўтказилади. Бу маблағга филиалнинг жарроҳлик бўлими қошида бариатрик жарроҳлик амалиётини йўлга қўйиш учун эндоскопик жарроҳлик асбоб ускуналари харид қилинади. Яъни, энди Самарқандда ҳам қандли диабетни 2 турини даволашда тана вазнини камайтириш “операция” лари йўлга қўйилади.\nВилоят соғлиқни сақлаш бошқармасига 500 миллион сўм кўчирилади. Бу пулга Самарқанд, Иштихон, Ургут ва Каттақўрғон туманларидаги мамморентген аппаратини ишлаши учун қўшимча ускуналар олиниши кўзда тутилган.\nСув ва сел-сув омборларида жорий йилнинг куз-қиш мавсумида кечиктириб бўлмайдиган тадбирларни амалга ошириш учун эса 746,2 миллион сўм ажратилиши белгиланган. Бу маблағ вилоят сув омборларидан фойдаланиш бошқармасига ажратилади.\nҚарорда бошқарма ва ташкилотлари раҳбарларига ажратилган маблағлардан қонун ҳужжатларида белгиланган тартибда мақсадли фойдаланиш, хусусан, “Давлат харидлари тўғрисида”ги қонун талабларига қатъий амал қилишни таъминлаш қайд қилинган.


Шиалар ҳақида айрим ҳақиқатлар... | Azon.uz - Ахборот-таҳлилий портал\n4814 20:15 09.09.2020\nШиалик истилоҳда Али ибн Абу Толиб розияллоҳу анҳунинг тирикликларида у зотга тарафдор бўлган, у зотни яхши кўрганларга, у зот шаҳид бўлганларидан кейин эса у зотнинг аҳли байтларига тарафдор бўлиб эргашганларга нисбатан қўлланилган.\nТарафдорликнинг бир неча даражалари бор. Али розияллоҳу анҳуни яхши кўрган ҳар-бир киши у зотнинг тарафдори ва эргашувчисидир. Мусулмонларнинг аксари шундай бўлишган. Бу нарса Али розияллоҳу анҳунинг Муовия розиёллоҳу анҳу билан қилган жангларида, Ҳусайн розияллоҳу анҳу билан Язид ўртасида бўлган жангда намоён бўлган эди. Умавийлар олдин фақат Димашқда ҳукм суришар эди. Масала Умавийларга етиб борганида ҳам шиа деган алоҳида гуруҳ йўқ эди. Али розияллоҳу анҳуни яхши кўрган кишиларни у зотни душман тутганлардан фарқлаш учун "Алининг тарафдорлари" дейишар эди.\nБаъзилар Али розияллоҳу анҳуни ҳазрати Усмон розияллоҳу анҳудан устун қўйишади. Баъзилар эса бошқа барча саҳобалардан устун қўйишади. Баъзилар эса Расулуллоҳ саллоллоҳу алайҳи ва салламдан сўнг халифаликка энг ҳақли зот Али розияллоҳу анҳу дейишади. Хуллас кишиларнинг ҳоли, турли фикрлаши туфайли бу масала ўшанда очиқ эди.\nЎша пайтда навосиблар бор эди. Улар Али розияллоҳу анҳуни ва у зотнинг аҳли байтларини ёмон кўришар эди. Улар у зотга гап билан, феъл билан азият беришар эди.\nЎша пайтда яна хаворижлар ҳам бор эди. Улар Али розияллоҳу анҳуга адоват қилишар, у зотни кофир дейишар эди.\nКўп инсонлар Али розияллоҳу анҳуни яхши кўришади. У зотни Абу Бакр, Умар ва Усмон розияллоҳу анҳумдан устун қўйишмайди.\nХаворижлар Али розияллоҳу анҳуни қатл қилишди. Навосиблар Ҳусайн розияллоҳу анҳуни қатл қилишди. Имом Ҳусайннинг ўғиллари бўлмиш Али Зайнул Обидин роҳимаҳуллоҳни заҳарлаб ўлдиришди.\nҲижрий иккинчи аср келди. Али Зайнул Обидин роҳимаҳуллоҳнинг ўғли Зайд Куфада Умавийларга қарши қўзғалади. У зотга биз юқорида сифатлаган кўп кишилар эргашди. Ўшанда кўп фирқаларнинг номи йўқ эди. Абу Ҳанифа роҳимаҳуллоҳ ва кўп солиҳ инсонлар Зайд ибн Алини биринчилардан бўлиб қувватлашди. Зайд ибн Алидан бирга чиққанларнинг баъзиси Абу Бакр ва Умар розиёллоҳу анҳумо ҳақларида сўради. Зайд роҳимаҳуллоҳ уларни мақтаб Аллоҳдан уларга раҳм қилишини сўради. Шунда сўровчилар у зотдан юз ўгириб ажралишди. Зайд роҳимаҳуллоҳ уларга қараб "рофазтумуний-рофазтумуний" деди. Бунинг маъноси "мендан бош тортдингиз" эди. Шундан улар "рофизийлар" дея атала бошланди.\nШуни айтиб ўтиш керакки, ўша пайтдаги рофизийлар аҳли байт билан биргаликда Умавийларга ҳам, бошқаларга ҳам қарши чиқмади. Ваҳоланки, аҳли байт жуда кўп эди. Яна шуни таъкидлаш лозимки, рофизийлар иддао қиладиган имомлар ҳам Умавийларга ва бошқаларга қарши чиқишмаган. Шунинг учун рофизийлар Али ибн Абу Толиб розияллоҳу анҳуга муҳаббат қилишда ҳаддан ошиб, Абу Бакр, Умар ва Усмон розияллоҳу анҳумни ёмон кўришади. Уларнинг ақидаси шу даражага етиб келдики, улар имоматга эътиқод қила бошлашди. Улар Али розияллоҳу анҳуни Аллоҳ томонидан қўйилган имом деб билишади. Сўнгра Ҳасан, сўнгра Ҳусайн розияллоҳу анҳумоларни. Худди шу каби 12 имомлари бор. Улар имомларни маъсум деб эътиқод қилишади. Саҳобаларнинг бир нечтасидан бошқа барини кофир дейишади. Мўъмина оналаримизни кофир дейишади. Уларда бузуқ эътиқод жуда кўп. Уларда ширк, аҳли байтнинг қабрларини табаррук қилишда ҳаддан ошиш каби ишлар жуда кўп.\nРофизийларнинг барчаси шиа. Шиаларнинг ҳаммаси ҳам рофизий эмас.\nШиалар мусулмонми ёки кофирми?\nЎзини шиа дейдиганларнинг барчасини ҳам кофир деб бўлмайди. Ким Қуръонга таъна қилса, диндаги очиқ-равшан маълум бўлган қатъий нарсани инкор қилса, Оиша онамиз розияллоҳу анҳуни зинода айбласа кофир бўлади.\nАммо Али розияллоҳу анҳуни Абу Бакр ва Умар розияллоҳу анҳудан афзал дейиш билан, ёки халифаликка Али розияллоҳу анҳу улардан кўра ҳақли эди, деган эътиқод билан уларни куфрга ҳукм қилинмайди.\nИслом Махсус Шиалар\n364 10:30 26.09.2020\n302 21:35 25.09.2020\n669 10:26 25.09.2020\n700 21:30 24.09.2020\n836 21:05 24.09.2020\n824 20:05 24.09.2020


Хон ҳурматини қозонган жиззахлик полвонлар » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Хон ҳурматини қозонган жиззахлик полвонлар\nХон ҳурматини қозонган жиззахлик полвонлар\n29 июнь 2018 йил\nМаълумки, халқимиз азал-азалдан от ўйини – улоқ-кўпкарини хуш кўришган.Ҳатто, шундай кишилар бўлганки, ҳаётини отсиз, кўпкарисиз тасаввур эта олмаганлар.\nАна шундай от ўйинининг ҳадисини олган чавандозлар, албатта, ҳар бир ҳудудда бўлган. Туманимизнинг тоғорти зонаси умумий ном билан Қораабдол деб аталиб, ўзида 20 дан ортиқ катта-кичик қишлоқларни бирлаштирган ҳудудда машҳур чавандозлар етишиб чиққан.\n1960 – 1970-йилларда Қорабоғонали қишлоғидан Бўта полвон, Қўлдош полвон, Кўса қишлоғидан Турсунбой полвон сингари полвонлар номи эларо машҳур бўлган. Уларнинг от чопиб, қўлга киритган ютуқлари, мардлик, тантилик хислатларини бугунги авлод вакиллари фахр билан тилга олишади. Айниқса, ҳудудимизнинг Соғишмон қишлоғидан кўплаб чаваднозлар етиш чиққан. Уларнинг энг машҳурлари Абдусаттор, Мавлон, Абдужаббор, Исроил полвонлардир. Айтишларича бу полвонлар бир-бирлари билан қалин дўст бўлишган. Қаерда кўпкари бўлса, жамул-жам бўлиб боришган. Полвонлар ҳақида нафақадаги ўқитувчи, Ойтамғали қишлоғида яшовчи Алиқул Шакаровнинг ҳикоя қилишича, 1917 йилги октябрь инқилобидан аввал Бухоро амири Амир Олимхон катта улоқ-кўпкарили тўй беради. Ушбу тўйга тўртовлон бирга боришади. Бориб кўрсаки, бу кўпкарили тўйда турли ҳудудлардан энг машҳур полвонлар келишган экан. Улар ўйинга кира олмай, оддий томошабин сифатида қолишади. Шунда уларнинг жонига Амир Олимхонга туркманлардан совға сифатида берилган зотдор «Ахал текин» оти оро киради. Бу отни Амир Олимхон кўпкарида синаб кўриш учун полвонларга беради. Бироқ, ушбу отни ҳеч бир полвон на жиловлай олди, на мина олди. Шунда хоннинг синчи мулозимларидан бири ёнидан ўтиб кетаётган Мавлон полвонга кўзи тушади. Мавлон полвонда қандайдир хислат борлигини сезган синчи, унга отни миниб кўришни таклиф этади. Мавлон полвон таклифни мамнуният билан қабулқилади.Ҳеч ким уддасидан чиқолмаган асов отни амаллаб жиловлаб, минади ва кўпкарига киради. Унинг ортидан уч нафар шериги ҳам ўйинга қўшилади. Йирик совринлар солимга қўйилган бўлади. Совринларнинг анчагина қисмини Мавлон полвон «Ахал текин» зотли отда шериклари билан қўлга киритади. Ҳатто, ўша кўпкарида Абдужаббор полвон мардлиги жўшиб улоқ ўрнида бўлган 1,5-2 ёшла қорамол (тона)ни маррага ташлайди. Буни кўрган томошабинлар, чавандозлар ва Бухоро амириҳайратга тушади. Шу ўринда айтиш керакки ўша тўйда кўпкарига йирик саркадан ташқари чопиш учун тана ҳам сўйилган эди. Биз улоқни осмонга отган ҳолда чортоққа ташлаган полвонлар ҳақида кўп эшитганмиз. Бироқ,қорамолни бу ҳолатда ташлаш, албатта, кишини ҳайратга солиши табиий.\nПолвонларнинг мардлигини, тантилигини, кўпкаридаги шижоатини ўз кўзи билан кўрган Бухоро амири уларни қабулқилиб, кимлигини, қаерлик эканликларини сўрайди. Улар билан дилдан суҳбат қуради. Улар шарафига махсус зиёфат уюштирилади. Полвонлар совринларидан ташқари яна бир қанча совға-саломлар ва сарполар билан тўрт нафар навкар ҳамроҳлигида иззат-икром билан кузатилади.\nПолвонлар ишини уларнинг ворислари давом эттиришмоқда. Соғишмонлик тўрт нафар полвоннинг бири Абдусаттор полвоннинг ўғли Хўжамқул полвон полвонлик анъанасини давом эттиради. Бирин-кетин ҳудудимиздан Бўта, Турсунбой, Қўлдош,Ҳусан полвонлар етишиб чиқди. Уларнинг ворислари сифатида эса бугунги кунда Сирож Холматов, Эгамберди Мамаев, Камол Мухторов, Элдор Мамаев сингари полвонлар от ўйнатиб, майдонда кўпкари ўйнаб келишмоқда.\nЖиззахлик Фаттоҳ Шодиев – бир вақтлар газетада оддий мусаҳҳиҳ бўлиб ишлаган болакай бугун дунёга машҳур бизнесмен\n04 июнь 2018, Понедельник\nАмир Темурнинг жиззахлик 120 нафар авлоди\nЖиззахда “Темурбеклар” мусобақаси бўлиб ўтди\n17 май 2018, Четверг\nUzbek Tigers боксчилари Жиззахлик ёшлар билан учрашишди


Эксклюзив: Улуғбек Қодиров янги сериалга Ўзбекистондаги энг юқори гонорар эвазига тушмоқда - ShouBiz.uz\nЯнгиликлар 16:20 | 14.4.22\nБу ҳақда «Shoubiz.uz» манбаси маълум қилди. Унга кўра актёр «Юр муҳаббат» сериалида юқори гонорар эвазига тушмоқда. Бироқ аниқ сумма айтилмаган. Актёр ушбу сериалда бош рол Умарни гавдалантиради. Унинг севгилиси ролини эса актриса Ситора Олимжонова ўйнаган.


ЎзА - “Туябўғиз”да кичик ГЭС қурилмоқда\n01.07.2018 09:00 Чоп этиш версияси\n“Туябўғиз”да кичик ГЭС қурилмоқда\nЎзбекистонда гидроэнергетика салоҳиятининг атиги 6,5 миллиард киловатт/соати ёки 23,7 фоизи ўзлаштирилган, холос.\nШу боис ҳам йирик, ўрта ва микро гидроэлекторстанцияларни лойиҳалаштириш, янги гидроэлекростанциялар қуриш ва ишлаб турганларини модернизация қилиш бўйича “Ўзбекгидроэнерго” акциядорлик жамияти бир қатор лойиҳаларни амалга оширмоқда. Туябўғиз сув омбори қошида кичик ГЭС, Катта Фарғона каналида кичик ГЭСлар каскади қурилиши, Оҳангарон дарёсида Қамчиқ кичик ГЭС қурилиши, Тўполанг дарёсида Зарчоб кичик ГЭСлар каскади қуриш шулар сирасидандир.\nСтратегик аҳамиятга эга бўлган ана шундай гидроэлектрстанциялардан бири Тошкент вилоятининг “Туябўғиз” сув омбори қошидаги кичик ГЭС қуриш ишлари жорий йилнинг июнь ойида бошланган эди. Умумий қиймати 16,33 миллион долларга тенг ГЭС лойиҳасини “Гидропроект” жамияти ишлаб чиққан бўлиб, “Тўполанг – HPD energy systems” масъулияти чекланган жамияти барпо этилмоқда.\nАйни кунларда “Туябўғиз” сув омбори қошида қурилаётган кичик ГЭС катта қурилиш майдонига айланган бўлиб, 200 нафардан ортиқ қурувчи ва ишчи жадаллик билан меҳнат қилмоқда. Ҳозирда ГЭСда 61030,0 м3 ер ишлари, 6215,5 м3 бетон ишлари, 251,1 тонна ҳамда 362,7 тонна метал консрукциялар монтаж қилинди.